title: बुधिया सिंह

text: बिरंची बताते हैं, "मैं किसी काम में व्यस्त हो गया जब पाँच घंटे बाद मैं लौटा तो दंग रह गया, वह दौड़ता ही जा रहा था."


title: बुधिया सिंह

text: बिरंची दास का दावा है कि उन्होंने बुधिया की प्रतिभा को और सजाया-सँवारा. लेकिन उन पर बाल शोषण का भी आरोप लगा है और इस मामले में उनके ख़िलाफ़ जाँच भी चल रही है.


title: बुधिया सिंह

text: बिरंची दास पर आरोप है कि उन्होंने अपने फ़ायदे के लिए बुधिया का इस्तेमाल किया. हालाँकि बिरंची दास इन आरोपों से इनकार करते हैं.


title: बुधिया सिंह

text: वह एक अत्यन्त गरीब परिवार का बेटा है जिसे उसकी माँ मां सुकांति सिंह ने अपने बेटे को मात्र 800 सौ रुपये में एक आदमी को बेच दिया था। बाद में एक स्थानीय खेल के कोच बिरंची दास की नजर बुधिया पर पड़ी। बिरंची दास ने बुधिया को गोद लिया और उनकी देख-रेख में उसने मैराथन दौड़ने का प्रशिक्षण दिया। बिरंची दास की रहस्यमय तरीके से हत्या हो गई थी।


title: बुधिया सिंह

text: बुधिया सिंह के जीवन पर आधारित पर एक फ़िल्म भी आ रही है, बुधिया सिंह – बॉर्न टु रन (), जिसे अगस्त २०१६ में रिलीज किया जायेगा।


title: इस्कॉन मंदिर, मुंबई

text: इस्कॉन मंदिर, मुंबई आधिकारिक तौर पर श्री श्री राधा रासबिहारी जी मंदिर के रूप में जाना जाता है , भारत में मुंबई में जुहू क्षेत्र में एक मंदिर है। यह चार एकड़ भूमि पर स्थापित है और जुहू बीच से दूर एक पत्थर है। इस्कॉन (जिसे हरे कृष्ण आंदोलन के रूप में भी जाना जाता है) के संस्थापक-आचार्य एसी भक्तिवेदांत स्वामी प्रभुपाद ने मुंबई में भारत के सबसे खूबसूरत भगवान कृष्ण के मंदिर के निर्माण के लिए प्रेरित किया। मंदिर में पीठासीन देवता, श्री श्री गौर-निताई, श्री श्री राधा रासबिहारी और श्री श्री सीता राम लक्ष्मण हनुमान व्यक्तिगत रूप से इस्कॉन के संस्थापक द्वारा स्थापित किए गए थे। उत्सव के अवसरों के दौरान हजारों लोगों और भक्तों द्वारा मंदिर का दौरा किया जाता है।


title: इस्कॉन मंदिर, मुंबई

text: 1970 के दशक की शुरुआत में, श्रील प्रभुपाद ने जुहू की संपत्ति का अधिग्रहण किया और श्री श्री राधा रासबिहारी देवताओं से वादा किया, जिन्हें तब एक छोटी सी झोंपड़ी में रखा गया था। मंदिर परिसर 1978 में खोला गया था और इसमें एक विशाल संगमरमर का मंदिर, एक सभागार, रेस्तरां और एक जुड़वाँ सात मंजिला गेस्ट हाउस शामिल है जहाँ आगंतुक रह सकते हैं और मंदिर के दैनिक आध्यात्मिक कार्यक्रमों में भाग ले सकते हैं। कई प्रतिष्ठित हस्तियों के लिए इस्कॉन नियमित यात्रा का गंतव्य है। कई भारतीय और अंतर्राष्ट्रीय फिल्मों ने हरे कृष्ण संस्कृति को दिखाया है।


title: इस्कॉन मंदिर, मुंबई

text: इस्कॉन जुहू अपने वैज्ञानिक अनुसंधान से लेकर आईसीएसई पाठ्यक्रम के साथ स्कूली शिक्षा (भक्तिवेदांत स्वामी मिशन स्कूल) तक अनुसंधान और शिक्षा का केंद्र भी है। यह कई नियमित संगोष्ठियों और पाठ्यक्रमों के साथ-साथ विभिन्न वैदिक शास्त्रों पर दैनिक प्रवचन भी आयोजित करता है। 'पृथ्वी पर स्वर्ग' परिसर में एक विशाल पुस्तकालय है जिसमें न केवल आध्यात्मिक पुस्तकों का एक व्यापक संग्रह है, बल्कि एक मल्टी मीडिया अनुभाग भी है। कोई भी इस्कॉन के कई अंतरराष्ट्रीय वीडियो देख सकता है और सैकड़ों व्याख्यान, कीर्तन और भजनों का आनंद ले सकता है। सदस्यता निःशुल्क है और उत्कृष्ट सुविधाओं का लाभ उठाने के लिए सभी का स्वागत है। भक्तिवेदांत बुक ट्रस्ट (बीबीटी) कृष्ण और भारत की गौड़ीय वैष्णव परंपरा के दर्शन, धर्म और संस्कृति से संबंधित पुस्तकों का दुनिया का सबसे बड़ा प्रकाशक है। भक्ति कला क्षेत्र सांस्कृतिक विंग है, जिसमें एक सभागार है, जो रविशंकर, जगजीत सिंह, प्रोतिमा बेदी, वैजयंतीमाला, हेमा मालिनी, अनूप जलोटा और कई अन्य लोगों द्वारा अभिनीत कई सांस्कृतिक उत्सवों का केंद्र है।


title: इस्कॉन मंदिर, मुंबई

text: इस्कॉन जुहू में प्रत्येक रविवार को युवा कार्यक्रम "सेल्फ एक्सीलेंस" आयोजित किया जाता है। यह कार्यक्रम ज्यादातर गोविंदा के रेस्तरां के ऊपर चक्र हॉल, दूसरी मंजिल पर आयोजित किया जाता है। कार्यक्रम का समय शाम 6:00 बजे से रात 8:00 बजे तक। कार्यक्रम के बाद उपस्थित लोगों को भव्य रात्रिभोज प्रसादम परोसा जाता है।


title: इस्कॉन मंदिर, मुंबई

text: दान पत्र फाउंडेशन मंदिर के सदस्यों द्वारा शुरू की गई एक पहल है, जिसे विभिन्न धर्मार्थ कारणों के लिए धन जुटाने के लिए व्यापक प्रशंसा मिली है।


title: बबीता फौगाट

text: बबीता फोगाट हरियाणा के भिवानी जिले में रहने वाली ३० वर्षीय भारतीय महिला पहलवान हैं। स्काटलैंड के ग्लास्गो में आयोजित कामनवेल्थ गेम्स २०१४ में भारतीय महिला पहलवान बबीता कुमारी ने ५५ किलोग्राम भार वर्ग में फ्रीस्टाइल कुश्ती में कनाडा की महिला पहलवान ब्रितानी लाबेरदूरे पहलवान को हराकर भारत के लिए स्वर्ण पदक जीता।


title: प्रत्यभिज्ञा दर्शन

text: प्रत्यभिज्ञा दर्शन, काश्मीरी शैव दर्शन की एक शाखा है। यह ९वीं शताब्दी में जन्मा एक अद्वैतवादी दर्शन है। इस दर्शन का नाम उत्पलदेव द्वारा रचित ईश्वरप्रत्यभिज्ञाकारिका नामक ग्रन्थ के नाम पर आधारित है। प्रत्यभिज्ञा (= प्रति + अभिज्ञा) का शाब्दिक अर्थ है- पहले से देखे हुए को पहचानना, या, पहले से देखी हुई वस्तु की तरह की कोई दूसरी वस्तु देखकर उसका ज्ञान प्राप्त करना।


title: प्रत्यभिज्ञा दर्शन

text: प्रत्यभिज्ञा के अनुसार यह विश्व छत्तीस तत्त्वों से मिलकर बना है। महेश्वर अर्थात परम सत्ता, अपनी स्वतंत्र इच्छा से अपने मानस पटल (भित्ति) पर इन्हीं तत्त्वों को कभी समवेत रूप में प्रकट कर देता है, और कभी अपने में समेट लेता है। इसी को दूसरे शब्दों में 'उन्मीलन' तथा 'निमीलन' कहते हैं। महेश्वर अथवा शिव के उस पूरे कार्यकलाप को पंचकृत्य (सृष्टि, स्थिति, संहति, विलय तथा अनुग्रह) की संज्ञा दी जाती है। शिव यह सब कुछ अपनी इच्छा से करता है, इसलिए यह उसकी स्वातंत्र्य शक्ति कहलाती है। इसी को माहेश्वर्य शक्ति अथवा विमर्श भी कहते हैं। विमर्श का अभिप्राय है- सक्रियता। अद्वैत वेदान्त के ब्रह्म की भांति इस दर्शन की परमसत्ता, शिव, केवल प्रकाशमय ही नहीं अपितु प्रकाश विमर्शमय है। यह ज्ञान और क्रिया दोनों का अधिष्ठान तथा दोनों का स्रोत है।


title: प्रत्यभिज्ञा दर्शन

text: प्रत्यभिज्ञा दर्शन के अनुसार यह विश्व कोई नई रचना नहीं, बल्कि पहले से ही विद्यमान वस्तु प्रकटीकरण है। प्रत्यभिज्ञा दर्शन न तो किसी वस्तु को मिथ्या मानता है और न ही क्षणिक। इसकी दृष्टि में प्रत्येक वस्तु की अपनी सत्ता है, बल्कि सत्ता ही वस्तु की नियामक है। अर्थात यदि वस्तु है तो उसकी सत्ता अवश्य होगी और यदि उसकी सत्ता नहीं है तो वह वस्तु ही नहीं है। इनके अनुसार तो वस्तु, वस्तु का कर्ता और वस्तुबोध का माध्यम तीनों ही यथार्थ हैं। यही शैव स्वातंत्र्यवाद है।


title: प्रत्यभिज्ञा दर्शन

text: प्रत्यभिज्ञा दर्शन - इसे 'प्रत्यभिज्ञा दर्शन' इसलिये कहते हैं कि यह मानता अद्वैत ही है किंतु अपने स्वरूप को भूल कर देश-प्राण-बु तादात्म्य स्थापित कर लेता है। अपने सच्चे स्वरूप की (पहचान) से वह परिच्छिन्न, कृत्रिम अहं (आपा) से अद्वैतलाभ करता है।


title: प्रत्यभिज्ञा दर्शन

text: स्पंदशास्त्र - इसका 'स्पंदशास्त्र' इसलिये नाम पड़ा कि यह सार कि सारे विश्व का उद्भव शिव की शक्ति से ही हुआ है, स्पंदरूपा है।


title: प्रत्यभिज्ञा दर्शन

text: यह दर्शन अद्वैतपरक है। दुर्वासा और त्र्यंबक इसके आदि प्रचारक माने जाते हैं। इसे 'त्रैयंबक दर्शन' भी कहते हैं। इसके मूल प्रवर्तक आचार्य वसुगुप्त (काल लगभग 800 ई. शती) थे जिन्होंने इसके सिद्धान्तों को लिपिबद्ध किया। क्षेमराज ने 'शिवसूत्र' में कहा है कि भगवान श्रीकंठ ने वसुगुप्त को स्वप्न में आदेश दिया महादेवगिरि के एक शिलाखंड पर शिवसूत्र उतंकित हैं, प्रचार करो। जिस शिला पर ये शिवसूत्र उद्दंकित मिले थे कश्मीर में लोग शिवपल (शिवशिला) कहते हैं। इस की संख्या 77 है। ये ही इस दर्शन के मूल आधार हैं। "स्पंदकारिका" में शिवसूत्रों के सिद्धांतों का प्रतिपादन किया दो शिष्य हुए हुए (1) कल्लट और (2) सोमानंद। "स्पंदासर्वस्व" लिखा और सोमानंद ने "शिवदृष्टि" और 'परातर्ति' लिखी। सोमानंद के पुत्र और शिष्य उत्पलाचार्य (90 दर्शन के प्रख्यात आचार्य माने जाते हैं। इन्होंने 'ईश्वरप्रत्यकि' का प्रणयन किया जो इस दर्शन का प्राणभूत ग्रंथ है। प्रसिद्ध हुआ कि इस दर्शन का नाम ही प्रत्यभिज्ञा पड़ गया ने "सिद्धित्रयी" और "शिवस्तोत्रावली" ग्रंथ लिखे। शिव पराभक्ति का अपूर्व ग्रंथ है।


title: प्रत्यभिज्ञा दर्शन

text: उत्पल के शिष्य अभिनवगुप्त और लक्ष्मणगुप्त के गुप्त (950-1000 ई.) हुए। अभिनवगुप्त अत्यंत प्रतिभाशाली थे। काव्य, नाट्य, संगीत, दर्शन, तंत्र, मंत्र और योग इनमें पारंगत थे। ध्वन्यालोक पर जो "लोचन" टीका है वह इस मर्मज्ञता का प्रचुर प्रमाण है। भरत के नाट्यशास्त्र पर इनका "भारती" भाष्य इनके नाट्य और संगीत के ज्ञान का प्रमाण है। "प्रत्यभिज्ञाविमर्शिनी" इनके दर्शन के अगाध पांडित्य का प्रमाण है, "मालिनीविजयवार्तिक" इनके आगम के गंभीर ज्ञान का तथा "परमार्थसार" इनके दर्शन और साधना के पांडित्य उदाहरण है। 12 भागों में लिखित इनका "तंत्रालोक" दर्शन और योग का वृहत् कोश है। "तंत्रसार" में तंत्रालोक "तंत्रसार" में तंत्रलोक का निचोड़ है।


title: प्रत्यभिज्ञा दर्शन

text: क्षेमराज (975-1025 ई.) इनके बहुत ही सुयोग्य शिष्य थे। क्षेमराज के निम्नलिखित ग्रंथ प्रसिद्ध हैं : शिवसूत्रविमर्शिनी, स्वच्छंद तंत्र, विज्ञानभैरव और नेत्रतंत्र पर उद्योत टीका, प्रत्यभिज्ञाहृदय स्पंदसंदोह, स्पंदनिर्णय, पराप्रावेशिका, तत्वसंदोह और शिवस्तोत्रावली पर "स्तवचिंतामणि" टीका।


title: प्रत्यभिज्ञा दर्शन

text: इनके अनंतर प्रत्यभिज्ञादर्शन पर निम्नलिखित और ग्रंथ लिखे गये। उत्पल वैष्णव की "स्पंदप्रदीपिका" भास्कर और वरदराज का "शिवसूत्रवार्तिक", रामकंठ की "स्पंदकारिकाविवृत्ति", योगराज की "परमार्थविवृति" और जयरथ की तंत्रालोक की "विवेक" टीका।


title: प्रत्यभिज्ञा दर्शन

text: परम तत्व : इस दर्शन की दृष्टि अद्वय या अद्वैत है। परम तत्व द्वैतरहित या अद्वय है। उसे परमेश्वर, परमशिव, चित्परासंवित्, अनुत्तर इत्यादि शब्दों से अभिहित किया गया है।


title: प्रत्यभिज्ञा दर्शन

text: चित् वह है जो अपने को सब आवरणों से ढककर भी सदा अनावृत बना रहता है, सब परिवर्तनों के भीतर भी सदा परिवर्तनरहित बना रहता है। उसमें प्रमाता प्रमेय, वेदक वेद्य का द्वैत भाव नहीं रहता, क्योंकि उसके अतिरिक्त दूसरा कुछ है ही नहीं।


title: प्रत्यभिज्ञा दर्शन

text: इसका स्वरूप प्रकाशविमर्शमय है। शांकर वेदांत भी चित् को अद्वैत मानता है, किंतु शांकर वेदांत में चित् केवल प्रकाशस्वरूप है, प्रत्यभिज्ञा दर्शन में वह प्रकाशविमर्शमय है। मणि भी प्रकाशरूप है। केवल प्रकाशरूप कह देने से परमतत्व का निरूपण नहीं हो सकता। त्रिक् या प्रत्यभिज्ञा दर्शन का कहना है कि परम तत्व वह प्रकाश है जिसे अपने प्रकाश का विमर्श भी है। "विमर्श" पारिभाषिक शब्द है। इसका अर्थ है चित् की आत्मचेतना, प्रकाश का आत्मज्ञान, प्रकाश का यह ज्ञान कि "मैं हूँ"। मणि भी स्वयंप्रकाश है, किंतु उसे अपने प्रकाश का ज्ञान नही है। परमतत्व को केवल स्वयंप्रकाश कह देने से काम नहीं चलेगा। प्रत्यभिज्ञा दर्शन का कहना है कि ऐसा प्रकाश जिसे अपना ज्ञान है विमर्शमय है। विमर्श चेतना की चेतना है। क्षेमराज ने विमर्श को "अकृत्रिममाहम इति विस्फुरणम्" (पराप्रावेशिका, पृ.2) स्वाभाविक अहं रूपी स्फुरण कहा है। कृत्रिम अहं हृ "अस्वाभाविक मैं" का ज्ञान वेद्यसापेक्ष है। विमर्श स्वाभाविक अहं का ज्ञान पूर्ण है, वह "पूर्णहीनता" है, क्योंकि समस्त विश्व उसी में है। उससे व्यतिरिक्त कुछ है ही नहीं। क्षेमराज ने कहा है "यदि निर्विमर्श: स्यात् अनीश्वरो जडश्च प्रसज्यते (पराप्रावेशिका, प्र. 2) अर्थात् यदि परम तत्व प्रकाश मात्र होता और विमर्शमय न होता तो वह निरीश्वर और जड़ हो जाता। चित् अपने को चित्शक्ति के रूप में देखता है। चित् का अपने को इस रूप में देखने को ही विमर्श कहते हैं। इसी विमर्श को इस शास्त्र ने पराशक्ति, परावाक्, स्वातंत्र्य, ऐश्वर्य, कर्तृत्व, स्फुरता, सार, हृदय, स्पंद इत्यादि नामों से अभिहित किया है। जब हम कहते हैं कि परमतत्व प्रकाश विमर्शमय है तो उसका अर्थ यह हुआ कि वह चिन्मात्र नहीं है, पराशक्ति भी है।


title: प्रत्यभिज्ञा दर्शन

text: यह परमतत्व विश्वोत्तीर्ण भी है और विश्वमय भी है। विश्व शिव की ही शक्ति की अभिव्यक्ति है। प्रलयावस्था में यह भक्ति शिव में संहृत रहती है, सृष्टि और स्थिति में यह शक्ति विश्वाकार में व्यक्त रहती है। विश्व परमशिव से अभिन्न है, यह शिव का स्फुरणमात्र है। परमेश्वर या परमशिव बिना किसी उपादान के, बिना किसी आधार के, अपने स्वातंत्र्य से, अपनी स्वेच्छा से, अपनी ही भित्ति या आधार में विश्व का उन्मोलन करता है। चित्रकार कोई चित्र किसी आधार पर, तूलिका और रंग की सहायता से बनाता है, किंतु इस जगत् चित्र का चित्रकार, आधार, तूलिका, रंग सब कुछ शिव ही है।


title: प्रत्यभिज्ञा दर्शन

text: परमेश्वर ही मूलतत्व है। यह दर्शन "ईश्वराद्वयवाद" इसीलिये कहलाता है कि परमेश्वर के अतिरिक्त और कुछ है ही नहीं। अज्ञान या माया उससे भिन्न कुछ नहीं है। यह उसी का स्वेच्छापरिगृहीत रूप है। वह अपने स्वातंत्र्य से, अपनी इच्छा से अपने को ढक भी लेता है। और अपनी इच्छा से ही अपने को प्रकट भी करता है।


title: प्रत्यभिज्ञा दर्शन

text: ब्रह्मवाद ब्रह्म को निर्गुण, निर्विकार चैतन्य मात्र मानता है। उसके अनुसार ब्रह्म में कर्तृत्व नहीं है, किंतु ईश्वराद्वयवाद के अनुसार परमशिव में स्वातंत्र्य या कर्तृत्व है जिसके द्वारा वह सदा सृष्टि, स्थिति, संहार, अनुग्रह और विलय इन पंचकृत्यों को करता रहता है।


title: प्रत्यभिज्ञा दर्शन

text: इस दर्शन के अनुसार संवित् या परम शिव का विश्व से संबंध दर्पणबिंबवत् है। जैसे स्वच्छ दर्पण में नगर, वृक्ष इत्यादि पदार्थ प्रतिबिंबित होने पर उससे अभिन्न होते हुए भी उससे भिन्न दिखलाई देता है। इसीलिये इस दर्शन की दृष्टि "आभासवाद" कही जाती है। दर्पण के उदाहरण में एक बात ध्यान में रखनी चाहिए। लोक में बिंब से ही प्रतिबिंब होता हैं, किंतु इस दर्शन में परमेश्वर में विश्व प्रतिबिंब होता रहता है। इस दर्शन की दृष्टि को स्वातंत्र्यवाद भी कहते है।


title: प्रत्यभिज्ञा दर्शन

text: परम शिव की अनंत शक्तियाँ हैं, किंतु मुख्यत: पाँच शक्तियाँ हैं हृ चित्, आनंद, इच्छा, ज्ञान, क्रिया। चित् का स्वभाव आत्मप्रकाशन है। स्वातंत्र्य को आनंद शक्ति कहते हैं। वस्तुत: चित् और आनंद परमशिव के स्वरूप ही हैं। अपने को सर्वथा स्वतंत्र और इच्छासंपन्न मानना इच्छाशक्ति है। इसी से सृष्टि का संकल्प होता है। वेद्य की ओर उन्मुखता को ज्ञानशक्ति कहते हैं। इसका दूसरा नाम आमर्श है। सब आकार धारण करने की योग्यता को क्रिया शक्ति कहते हैं।


title: प्रत्यभिज्ञा दर्शन

text: अज्ञानग्रंथि के भेद और स्वशक्ति की अभिव्यक्तता को ही "मोक्ष" कहते हैं। देहादिकों में आत्माभिमान रूपी मोह की ग्रंथि है। इसका भेद कर अपने वास्तविक स्वरूप की प्रत्यभिज्ञा (पहचान) ही मोक्ष है। इस दर्शन का लक्ष्य कैवल्य नहीं है, चिदानंद या शिवत्व है। यह अकृत्रिम पूर्णार्हता का उदय होने पर ही प्राप्त हो सकता है। जब चित्त या व्यष्टि चेतना चित् या समष्टि चेतना में परिणत हो जाती है उस पूर्णार्हता का उदय होता है जो शिव की चेतना है, जिसमें सारा जगत् चिन्मय या शिवरूप हो जाने से आनंद रूप हो जाता है। कैवल्य विचार या शिवरूप हो जाने से आनंद रूप हो जाता है। कैवल्य विचार या विवेक से प्राप्त होता है। इसमें ज्ञान है किंतु कर्तृत्व नहीं, चित् चित्शक्ति नहीं। शिवत्व में चित् शक्ति के साथ वर्तमान रहता है। इसमें ज्ञान और कर्तृत्व दोनों रहते हैं। वस्तुत: इस दर्शन में ज्ञान और क्रिया में सर्वथा भेद नहीं है। क्रिया ज्ञान का ही एक रूप है।


title: प्रत्यभिज्ञा दर्शन

text: शांकर वेदांत में ज्ञान ही मोक्ष का साधन माना गया है। प्रत्यभिज्ञा या त्रिक्दर्शन शुष्क ज्ञानमार्ग नहीं है। इसमें ज्ञान और भक्ति का मधुर सामंजस्य है। इस दर्शन के अनुसार ज्ञान होने पर परं के प्रति स्वाभाविक भक्ति उदित होती है जिसे ज्ञानोत्तरा या पराभक्ति कहते हैं। यह भक्ति साधनरूपा नहीं, किंतु साध्यरूपा है। वास्तविक चिदानंद वही है जिसमें जीवात्मा और परमात्मा का मधुर मिलन होता है, जिसमें सामरस्य का अनुभव होता है।


title: प्रत्यभिज्ञा दर्शन

text: किंतु चिंदानंद लाभ वाक्यज्ञान या तर्क द्वारा नहीं हो सकता। यह शिव के अनुग्रह से ही सिद्ध हो सकता है। इसी अनुग्रह को शक्तिपात कहते हैं। अनुग्रह से ही गुरु मिलता है। गुरु से दीक्षा प्राप्त कर जीव साधना के द्वारा मोक्ष प्राप्त करता है।


title: अमेरिकन पाई 2

text: "अमेरिकन पाई 2" को 10 अगस्त, 2001 को संयुक्त राज्य अमेरिका में रिलीज़ किया गया था, और $30 मिलियन के बजट पर अमेरिका में $145 मिलियन और विदेशों में 142 मिलियन डॉलर से अधिक कमाई हुई, जिससे यह दुनिया भर में सिर्फ 288 मिलियन डॉलर से अधिक की कमाई के साथ फ्रेंचाइजी में सबसे अधिक कमाई करने वाली फिल्म बन गई। फिल्म के बाद "अमेरिकन वेडिंग" थी।


title: अमेरिकन पाई 2

text: जिम और उसके दोस्त अब कॉलेज में हैं, और वे कुछ मज़े के लिए समुद्र तट के घर में मिलने का फैसला करते हैं।


title: अमेरिकन पाई 2

text: शुरुआती सप्ताहांत में, फिल्म ने संयुक्त राज्य अमेरिका में 3,063 सिनेमाघरों से $ 45.1 मिलियन की कमाई की, जो कि रश ऑवर 2 से पहले बॉक्स ऑफिस पर # 1 रैंकिंग थी। फिल्म ने संयुक्त राज्य अमेरिका में $ 145,103,595 और विदेशों में 142,450,000 डॉलर की कमाई की, जो कि दुनिया भर में कुल मिलाकर 287,553,595 डॉलर की कमाई है।


title: अमेरिकन पाई 2

text: "अमेरिकन पाई 2" को आलोचकों से मिश्रित समीक्षा मिली है। रॉटेन टोमाटोज़ पर फिल्म की 127 समीक्षाओं के आधार पर 52% रेटिंग है। वेबसाइट की सर्वसम्मति में कहा गया है: "एक अगली कड़ी होने के नाते, "अमेरिकन पाई 2" मूल की ताजगी को बरकरार नहीं रखता है, न ही यह उतना ही हास्यास्पद है।" मेटाक्रिटिक पर फिल्म में 28 आलोचकों की समीक्षाओं के आधार पर 43/100 का स्कोर है, जो "मिश्रित या औसत समीक्षा" दर्शाता है। CinemaScore द्वारा किए गए ऑडियंस ने फिल्म को A से F तक के पैमाने पर B + की रेटिंग दी।


title: अमेरिकन पाई 2

text: रोजर एबर्ट ने फिल्म को 4 में से 3 स्टार दिए। रोजर एबर्ट और रिचर्ड रोपर दोनों ने फिल्म को "दो अंगूठे ऊपर" दिया, रिचर्ड रोपर ने कहा कि "मूल की तुलना में अधिक हंसी थी!"


title: अमेरिकन पाई 2

text: "अमेरिकन पाई 2" को 15 जनवरी, 2002 को वीएचएस और डीवीडी पर जारी किया गया था।   फिल्म को दो अलग-अलग संस्करणों में रिलीज़ किया गया था: एक आर-रेटेड संस्करण और एक अनेटेड संस्करण।


title: ख़ुदा

text: ख़ुदा (फ़ारसी: ) बहुत सी भाषाओं में पाया जाने वाला 'ईश्वर' के लिए एक शब्द है। इसका अर्थ कभी-कभी 'मालिक' और 'मार्गदर्शक' भी निकाला जाता है। ये शब्द फारसी या पश्तून भाषा का है। ये मुख्य तौर पर ईस्लाम ओर पारसी धर्म में भगवान के लिये उपयोग होता है।


title: ख़ुदा

text: 'ख़ुदा' में 'ख़' के उच्चारण पर ध्यान दीजिये क्योंकि यह 'ख' से काफ़ी भिन्न है। अगर इसे 'ख' की ध्वनी से उच्चारित किया जाए तो यह 'खुदा' सुनाई देता है जिस से 'खोदने' की क्रिया के साथ असमंजस पैदा हो सकता है।


title: ख़ुदा

text: ख़ुदा को उर्दू, फ़ारसी और पश्तो में लिखा जाता है। यह मूल रूप से प्राचीन अवस्ताई नामक पूर्वी इरानी भाषा के 'ख़्वाध' या 'ख़्वाधाता' (xa-dhata-) शब्द से लिया गया है, जिसका अर्थ है 'मालिक' या 'अपनी परिभाषा स्वयं करने वाला' है। क्योंकि संस्कृत और फ़ारसी दोनों हिन्द-ईरानी भाषा परिवार की बहन भाषाएँ हैं इसलिए इसका एक सजातीय शब्द 'स्वाध' संस्कृत में भी मौजूद है। इसका एक अन्य रूप एक और संस्कृत शब्द 'हुता' में भी मिलता है, जो 'आहुति' के रूप में वर्तमान हिंदी भाषा में भी मिलता है।


title: ख़ुदा

text: मूल तौर पर उत्तर भारत में इसे किसी धर्म से सम्बंधित नहीं समझा जाता था और हर समुदाय के लोग इस शब्द का खुला प्रयोग करते थे (जबकि 'अल्लाह' शब्द मुस्लिम समुदाय से सम्बंधित है) रहा है। पाकिस्तान में ज़िया-उल-हक़ की कट्टरवादी नीतियों के लाघू होने के बाद वहाँ इस धर्म-असम्बंधित शब्द का प्रयोग कम कर के 'अल्लाह' शब्द का प्रयोग ज़्यादा करने पर ज़ोर दिया गया। इसी कारणवश पाकिस्तान में अब 'ख़ुदा हाफ़िज़' की जगह अक्सर 'अल्लाह हाफ़िज़' बोला जाता है। भारत, अफ़्ग़ानिस्तान और ईरान में अभी भी 'ख़ुदा हाफ़िज़' ही प्रचलित है, जिसका किसी धर्म से कोई गहरा सम्बन्ध नहीं।


title: सोनम बाजवा

text: सोनमप्रीत बाजवा एक भारतीय मॉडल और अभिनेत्री हैं जो पंजाबी, तमिल और हिन्दी सिनेमा में सक्रिय हैं। उन्होंने 2012 में फेमिना मिस इंडिया प्रतियोगिता में भाग लिया। उन्होंने 2014 की पंजाबी सुपर हिट फिल्म "पंजाब 1984" में प्रमुख महिला भूमिका निभाई।


title: सोनम बाजवा

text: सोनम बाजवा का जन्म नैनीताल में हुआ था और वह एक पंजाबी हैं। उन्होंने दिल्ली विश्वविद्यालय में पढ़ाई की। वह मुंबई चली गईं और 2012 में, उन्होंने फेमिना मिस इंडिया प्रतियोगिता में भाग लिया। वह एक एयर होस्टेस बनीं और एक्टिंग में अपना करियर बनाया।


title: सोनम बाजवा

text: बाद में उन्हें "हैप्पी न्यू ईयर" में अभिनय करने के लिए सूचीबद्ध किया गया था, लेकिन भूमिका के लिए नहीं चुना गया था।


title: आर के लक्ष्मण

text: रासीपुरम कृष्णस्वामी लक्ष्मण (संक्षेप में आर॰के॰ लक्ष्मण; २४ अक्टूबर १९२१ – २६ जनवरी २०१५) भारत के प्रमुख हास्यरस लेखक और व्यंग-चित्रकार थे। उन्हें "द कॉमन मैन" नामक उनकी रचना और "द टाइम्स ऑफ़ इंडिया" के लिए उनके प्रतिदिन लिखी जानी वाली कार्टून शृंखला ""यू सैड इट"" के लिए जाना जाता है जो वर्ष १९५१ में आरम्भ हुई थी।


title: आर के लक्ष्मण

text: लक्ष्मण ने अपना कार्य स्थानीय समाचार पत्रों और पत्रिकाओं में अंशकालिक कार्टूनकार के रूप में अपना कैरियर आरम्भ किया था। जबकि कॉलेज छात्र के रूप में उन्होंने अपने बड़े भाई आर॰के॰ नारायण की कहानियों को "द हिन्दू" में चित्रित किया। उनका पहला पूर्णकालिक कार्य मुम्बई में "द फ्री प्रेस जर्नल" में राजनीतिक कार्टूनकार के रूप में आरम्भ किया था। उसके बाद उन्होंने "द टाइम्स ऑफ़ इंडिया" में कार्य करना आरम्भ कर दिया और "कॉमन मैन" के चरित्र ने उन्हें प्रसिद्धि दी।


title: आर के लक्ष्मण

text: आर॰के॰ लक्ष्मण का जन्म मैसूर में सन् १९२१ में हुआ। उनके पिता प्रधानाचार्य थे और लक्ष्मण उनकी छः सन्तानों में सबसे छोटे थे। उनके एक बड़े भाई आर॰के॰ लक्ष्मण उपन्यासकार के रूप में प्रसिद्ध हुये। लक्ष्मण "पाइड पाइपर ऑफ़ डेल्ही" (दिल्ली का चितकबरा मुरलीवाला) से प्रसिद्ध हुये।


title: आर के लक्ष्मण

text: उन्हें प्रसिद्धि मिलने से पूर्व ही "द स्ट्रैंड", "पंच", "बायस्टैंडर", "वाइड वर्ल्ड" और "टिट-बिट्स" जैसी पत्रिकाओं में चित्रकारी का कार्य कर चुके थे। शीघ्र ही उन्होंने अपने उपर, फूलों पर, अपने घर की दिवारों पर और विद्यालय में अपने अध्यापकों का विरूप-चित्रण आरम्भ कर दिया; उनकी पीपल का पता चित्रित करने की एक अध्यापक ने प्रशंसा की और उन्हें एक कलाकार नजर आने लगा। इसके अलावा उनपर एक शुरुआती प्रभाव विश्व-प्रसिद्ध ब्रितानी कार्टूनकार डेविड लो का पड़ा।


title: आर के लक्ष्मण

text: लक्ष्मण का प्रारम्भिक कार्य "स्वराज्य" और "ब्लिट्ज़" नामक पत्रिकाओं सहित समाचार पत्रों में रहा। उन्होंने मैसूर महाराजा महाविद्यालय में पढ़ाई के दौरान अपने बड़े भाई आर॰के॰ नारायण कि कहानियों को "द हिन्दू" में चित्रित करना आरम्भ कर दिया तथा स्थानीय तथा "स्वतंत्र" के लिए राजनीतिक कार्टून लिखना आरम्भ कर दिया। लक्ष्मण कन्नड़ हास्य पत्रिका "कोरवंजी" में भी कार्टून लिखने का कार्य किया। यह पत्रिका १९४२ में डॉ॰ एम॰ शिवरम स्थापित की थी, इस पत्रिका के संस्थापक एलोपैथिक चिकित्सक थे तथा बैंगलोर के राजसी क्षेत्र में रहते थे। उन्होंने यह मासिक पत्रिका विनोदी, व्यंग्य लेख और कार्टून के लिए यह समर्पित की। शिवरम अपने आप में प्रख्यात कन्नड हास्य रस लेखक थे। उन्होंने लक्ष्मण को भी प्रोत्साहित किया।


title: आर के लक्ष्मण

text: लक्ष्मण ने मद्रास के "जैमिनी स्टूडियोज" में ग्रीष्मकालीन रोजगार आरम्भ कर दिया। उनका प्रथम पूर्णकालिक व्यवसाय मुम्बई की "द फ्री प्रेस जर्नल" के राजनीतिक कार्टूनकार के रूप में की थी। इस पत्रिका में बाल ठाकरे उनके साथी काटूनकार थे। लक्ष्मण ने "द टाइम्स ऑफ़ इंडिया", बॉम्बे से जुड़ गये तथा उसमें लगभग पचास वर्षों तक कार्य किया। उनका "कॉमन मैन" चरित्र प्रजातंत्र के साक्षी के रूप में चित्रित हुआ।


title: आर के लक्ष्मण

text: लक्ष्मन का पहला विवाह भारतनाट्यम नर्तकी और फ़िल्म अभिनेत्री कुमारी कमला लक्ष्मण के साथ हुआ। कुमारी कमला ने अपना फ़िल्मी कैरियर बाल-कलाकार के रूप में आरम्भ किया था। उनके तलाक के समय तक उनकी कोई सन्तान नहीं थी तथा लक्ष्मण ने दूसरा विवाह कर लिया। उनकी दुसरी पत्नी का नाम भी कमला लक्ष्मण ही था। वो एक लेखिका तथा बाल-पुस्तक लेखिका थीं। लक्ष्मण ने "द स्टार आई नेवर मेट" नामक कार्टून शृंखला और फ़िल्म पत्रिका "फिल्मफेयर" में अपनी दूसरी पत्नी कमला लक्ष्मण का "द स्टार आई ऑनली मेट" शीर्षक से कार्टून चित्रित किया। दम्पति के एक पुत्र हुआ।


title: आर के लक्ष्मण

text: सितम्बर २००३ में, उनके बायें भाग को लकवा मार गय। उन्होंने आंशिक रूप से इसके प्रभावों से मुक्ति प्राप्त कर लिया। २० जून २०१० की शाम को लक्ष्मण को मुम्बई के ब्रीच कैंडी अस्पताल में भर्ति करवाया गया और बाद में पुणे स्थानान्तरित किया गया।


title: आर के लक्ष्मण

text: अक्टूबर २०१२ में लक्ष्मण ने पुणे में अपना ९१वाँ जन्मदिन मनाया। शिव सेना प्रमुख बाल ठाकरे, वैज्ञानिक जयन्त नार्लीकर तथा सिम्बायोसिस विश्वविद्यालय के कुलपति एस॰बी॰ मजुमदार ने भी इसमें भाग लिया।


title: अल साल्वाडोर

text: एल साल्वाडोर (स्पैनिश:República de El Salvador) मध्य अमेरिका में स्थित सबसे छोटा और सबसे सघन आबादी वाला देश है। यह उत्तर-पश्चिम में ग्वाटेमाला, उत्तर-पूर्व में हॉण्डुरास और दक्षिण में प्रशांत महासागर से घिरा है। यह फोंसेका खाड़ी पर स्थित है, जिस तरह निकारागुआ दक्षिण की ओर मिलती है। 21,000 वर्ग किमी क्षेत्र में फैले इस देश की आबादी लगभग 68 लाख (2021 में होने का अनुमान है) है। राजधानी सान साल्वाडोर देश का सबसे महत्वपूर्ण महानगर है। एल साल्वाडोर ने अपनी मुद्रा कोलोन को खत्म कर वर्ष 2001 में अमेरिकी डॉलर को अपना लिया है। देश की एक चौथाई आबादी $ 2 एक दिन से भी कम पर गुजर-बसर करती है।


title: इंटर-सर्विसेस इंटेलिजेंस

text: इंटर सर्विस इंटेलीजेंस (आईएसआई) पाकिस्तान की सबसे बड़ी इंटेलीजेंस (गुप्तचर) सेवा है। 1950 में पूरे पाकिस्तान की आंतरिक और बाह्य सुरक्षा का जिम्मा आईएसआई को सौंप दिया गया। इसमें सेना के तीनों अंगों के अधिकारी मिलकर आईएसआई के लिए काम करते हैं। पूर्व में इसका मुख्यालय रावलपिंडी में था और इसे "इंटेलीजेंस ब्यूरों" के नाम से जाना जाता था। वर्तमान में आईएसआई का मुख्यालय इस्लामाबाद में है और लेफ्टिनेंट जनरल अहमद शूजा पाशा इसके निदेशक हैं। वर्तमान में इसके स्टाफ में लगभग 25 हजार लोग हैं।


title: इंटर-सर्विसेस इंटेलिजेंस

text: 1947 में पाकिस्तान में दो मुख्य गुप्तचर एजेंसियां थी, इंटेलीजेंस ब्यूरो (आईबी) और मिलिट्री इंटेलीजेंस (एमआई), पर 1947 में हुए भारत-पाक युद्ध में पाकिस्तानी मिलिट्री इंटेलीजेंस (एमआई) सेना के तीन अंगों नेवी, आर्मी और एयरफोर्स के बीच सूचनाओं और व्यवस्थाओं के आदान-प्रदान में एकदम विफल रही। इस असफलता से एक नई एजेंसी की जरूरत महसूस हुई। नतीजतन 1948 में आईएसआई का गठन किया गया। आईएसआई की नींव ऑस्ट्रेलियाई मूल के ब्रिटिश आर्मी ऑफिसर मेजर जनरल आर. कैथोम ने रखी थी जो उस समय पाकिस्तानी आर्मी स्टाफ के मुख्य थे।


title: इंटर-सर्विसेस इंटेलिजेंस

text: आईएसआई के डायरेक्टर जनरल को तीन डिप्टी डायरेक्टर जनरल देश में घट रही विभिन्न गतिविधियों की जानकारी देते रहते हैं जो राजनीति, बाह्य और सामान्य क्षेत्रों के प्रति जवाबदेह होते हैं।


title: फड़

text: फड़ - कहानी कहने का एक परंपरागत लोक माध्यम है इसमें कपड़े के कनवास के उपर संपूर्ण कथा पहले से चित्रित होती है


title: फड़

text: राजस्थान में इसके माध्यम से लोकदेवता पाबूजी, रामदेवजी, तेजाजी, देवनारायण जी एवम अन्य की कथाओं को फड़ प्रस्तुत करने वाले भोपाओ द्वारा रात्रि मे कथावाचन /प्रस्तुत किया जाता है । यह निरक्षर लोगो को समझाने का बहुत ही उत्तम माध्यम है।। आजकल कई ngo भी जागरूकता फैलाने के लिए इस लोकमाध्याम का प्रयोग करते है


title: जकार्ता

text: जकार्ता इंडोनेशिया की राजधानी एवं सबसे बड़ा नगर है। इसका पुुुरा नाम बटाबिया है ।जकार्ता जावा के उत्तर-पश्चिमी तट पर स्थित है। इसका कुल क्षेत्रफल ६६१कि.मी. है एवं २०१० की जनगणना के अनुसार यहाँ की जनसंख्या लगभग ९५,८०,००० है। जकार्ता देश का आर्थिक, सांस्कृतिक एवं राजनीतिक केंद्र है। जकार्ता जनसँख्या के मामले में इंडोनेशिया एवं दक्षिण-पूर्वी एशिया में प्रथम एवं विश्व में दसवें स्थान पर है। जकार्ता की स्थापना चौथी शताब्दी में हुई और यह एक महत्वपूर्ण व्यापारिक बंदरगाह गया। जकार्ता डच ईस्ट इंडीज़ की राजधानी था और १९४५ में स्वतंत्रता मिलने के बाद भी यह इंडोनेशिया की राजधानी बना रहा।


title: जकार्ता

text: अधिकारिक रूप से, जकार्ता एक नगर नहीं, एक प्रान्त है, जिसे इंडोनेशिया की राजधानी होने का विशेष दर्जा प्राप्त है। यहाँ महापौर के स्थान पर राज्यपाल होते हैं। जकार्ता को कई उपक्षेत्रों में विभाजित किया गया है, जिनके अपने प्रशासनिक तंत्र हैं।


title: जकार्ता

text: जकार्ता को पांच कोटा अथवा कोटामाद्य (नगरपालिका) में विभाजित किया गया है, जिनके अध्यक्ष महापौर होते हैं।


title: जकार्ता

text: जकार्ता की अर्थव्यवस्था वित्तीय सेवाओं, व्यापार और विनिर्माण पर आश्रित है। यहाँ के उद्योगों में इलेक्ट्रानिक, ऑटोमोटिव, रसायन, यांत्रिक अभियांत्रिकी और जैव चिकित्सा मुख्य है। २००९ में, करीब १३% आबादी की आय १०००० डॉलर से अधिक है। २००७ में, जकार्ता की आर्थिक वृद्धि दर ६.४४% थी, जो २००६ में ५.९५% थी। २००७ में, सकल घरेलू उत्पाद ५६६ ट्रिलियन रूपिया (५६ बिलियन डॉलर) था। सकल घरेलू उत्पाद में सर्वाधिक योगदान वित्तीय एवं व्यापारिक सेवाओं (२९%) का है, इसके बाद होटल एवं रेस्त्रां (२०%) और विनिर्माण उद्योग (१६%) का है।


title: जकार्ता

text: २००७ में लागू कानून ने भीख देना, नदियों एवं हाईवे के किनारों पर झुग्गी बस्तियों का निर्माण करना एवं सार्वजनिक यातायात के साधनों में थूकना और धूम्रपान करने पर प्रतिबन्ध लगा दिया। अनाधिकृत लोगों द्वारा कार की सफाई करने पर और चौराहों पर यातायात निर्देशन के लिए धन लेने वालों पर जुर्माना लगाया जायेगा|


title: जकार्ता

text: जकार्ता मुख्य रूप से प्रशासनिक एवं व्यापारिक नगर है। इसे, पुराने शहर को छोड़कर, पर्यटन केंद्र के रूप में कम ही देखा जाता है। पुराना शहर एक प्रसिद्ध पर्यटन स्थान है। हालाँकि, जकार्ता प्रशासन की इसे सेवा एवं पर्यटन केंद्र के रूप में स्थापित करने की कोशिश है। नगर में कई नए पर्यटन बुनियादी सुविधाएँ, मनोरंजन केंद्र और अंतर्राष्ट्रीय स्तर के होटल एवं रेस्त्रां का निर्माण किया जा रहा है। जकार्ता में कई ऐतिहासिक स्थल एवं सांस्कृतिक विरासतें हैं।


title: जकार्ता

text: राष्ट्रीय स्मारक, नगर के मध्य में स्थित सेंट्रल पार्क, मर्डेका स्क्वायर, के मध्य में स्थित है। राष्ट्रीय स्मारक के पास महाभारत पर आधारित अर्जुन विजय रथ मूर्ति एवं फुव्वारा स्थित है। मध्य जकार्ता में स्थित विस्मा ४६ इमारत, जकार्ता एवं इंडोनेशिया की सबसे ऊँची इमारत है। ज्यादातर विदेशी पर्यटक पड़ोसी आसियान देशों, जैसे मलेशिया और सिंगापुर, के होते हैं, जो जकार्ता ख़रीददारी करने के उद्देश्य से आते हैं। जकार्ता सस्ते परन्तु उचित गुणवत्ता के सामान जैसे कपड़े, शिल्प एवं फैशन उत्पादों के लिए प्रसिद्ध है।


title: जकार्ता

text: जकार्ता में कई विश्वविद्यालय हैं, जिनमे इंडोनेशिया विश्वविद्यालय सबसे बड़ा है। इंडोनेशिया विश्वविद्यालय सरकारी स्वामित्व वाला विश्वविद्यालय है। इसकी स्थापना २ फ़रवरी १९५० को हुई थी। यह बारह संकायों में विभाजित है: चिकित्सा संकाय, दन्त चिकित्सा संकाय, गणित एवं प्राकृतिक विज्ञान संकाय, विधि संकाय, मनोविज्ञान संकाय, अभियांत्रिकी संकाय, अर्थशास्त्र संकाय, जन स्वास्थ्य संकाय, समाज एवं राजनीति शास्त्र संकाय, मानविकी संकाय, अभिकलित्र विज्ञान संकाय और उपचर्या संकाय|


title: जकार्ता

text: सबसे बड़ा नगर एवं राजधानी होने के कारण, जकार्ता में इंडोनेशिया के सभी हिस्सों से विद्यार्थी आते हैं। आधारभूत शिक्षा के लिए कई प्राथमिक एवं माध्यमिक शालायें हैं, जो सार्वजनिक, निजी एवं अंतर्राष्ट्रीय विद्यालय में वर्गीकृत की गई हैं।


title: स्वेज़ संकट

text: सन १९५६ में पहले इज़राइल तथा बाद में ब्रिटेन और फ्रांस द्वारा मिस्र पर किया गया आक्रमण स्वेज संकट (Suez Crisis) कहलाता है। यह आक्रमण स्वेज नहर पर पश्चिमी देशों का नियंत्रण पुनः स्थापित करने तथा मिस्र के राष्ट्रपति नासिर को सत्ता से हटाने के उद्देश्य से किया गया था। युद्ध शुरू होने के बाद संयुक्त राज्य अमेरिका, सोवियत संघ और राष्ट्र संघ ने राजनैतिक हस्तक्षेप किया और आक्रमणकारी देश पीछे हटने को बाध्य हुए।


title: स्वेज़ संकट

text: सन् 1956 में मिस्त्र के राष्ट्रपति कर्नल नासिर ने 26 जुलाई 1956 इस्वी में स्वेज नहर का राष्ट्रीयकरण कर दिया तथा ब्रिटेन व फ्रांस की सेनाओं से मिस्र खाली करने का आदेश दिया। इस पर ब्रिटेन व फ्रांस की सेनाओं ने मिस्र पर आक्रमण कर दिया। सुरक्षा परिषद् में रुस ने आक्रमण न रोकने की स्थिति में युद्ध में कूद पड़ने की धमकी दी इस पर ब्रिटेन तथा फ्रांस ने युद्ध बन्द कर दिया। संयुक्त राष्ट्र संघ के महासचिव हैमर शोल्ड ने एक संयुक्त राष्ट्रीय सेना को मिस्र भेजकर वहाँ शान्ति स्थापित करवायी। तथा 1957 में स्वेज नहर को सभी देशों के जहाजों के आवागमन के लिए खोल दिया गया।


title: विडंग

text: बायविडंग गण्डमाला के लिये-वायविडङ्ग, गुग्गुलु, मनःशिला तथा शृङ्गभस्म, मधु और घृत के साथ देने से धीरे-धीरे लाभ होता है।


title: विडंग

text: पीनस, शिर:शूल तथा अर्धावभेदक में इससे सिद्ध तैल के नस्य से लाभ होता है। शिरःशूल में कपाल पर इसकी मालिश करनी चाहिये।


title: विडंग

text: वायविडङ्ग के नाम तथा गुण–'विडङ्ग (यह शब्द पुल्लिङ्ग तथा नपुंसकलिङ्ग दोनों ही में व्यवहृत होता है), कृमिघ्न, जन्तुनाशन, तण्डुल, वेल्ल, अमोघा और चित्रतण्डुल ये सब वायविडङ्ग के पर्यायवाची शब्द हैं।


title: विडंग

text: वायविडङ्ग-कटुरसयुक्त, तीक्ष्ण और उष्ण वीर्य होता है तथा रूक्ष, अग्निवर्धक एवं पाक में लघु होता है और यह शूल, आध्मान, उदर, कफ, कृमि तथा वात रोग एवं विबद्धता को दूर करता है ।


title: विडंग

text: अर्थात-जो कृमियों का नाश करता है। प्राय: सभी पंसारी धनिये के समान गोल-गोल किञ्चित् लाली युक्त बीज को वायविडङ्ग के नाम से बेचते हैं और अधिकांश वैद्य इसी को लेकर व्यवहार में लाते हैं, किन्तु आजकल के कतिपय विद्वान् वैद्यों की सम्मति है कि शास्त्रीय 'विडङ्ग' वास्तव में आजकल व्यवहार में आने वाले फल वायविडङ्ग नहीं है बल्कि 'नाड़ीहिङ्गु' को उपयोग में लेना चाहिये।


title: विडंग

text: कुछ विद्वान् काम्पिल्ल के फल को ही वायविडङ्ग मानते हैं। इस प्रकार वायविडङ्ग एक भ्रमात्मक औषधि मानी जाने लगी है। किन्तु मेरी समझ में विडङ्ग और नाड़ीहिङ्गु एक वस्तु नहीं हैं और न वायविडङ्ग काम्पिल्ल का फल ही है।


title: विडंग

text: प्रचलित विडङ्ग में शास्त्रोक्त कृमिघ्न, अग्निदीपक आदि गुण पर्याप्त मात्रा में मिलते हैं, अत: इसी का व्यवहार औषधिकार्यों में करना चाहिए। चित्रतण्डुलः पर्याय इसी के लिये सार्थक है।


title: विडंग

text: बायविडंग के अन्य नाम…हि०-वायविडङ्ग, भाभिरंग, वाविरंग । ब०-विरंग । म०-बावडिङ्ग । गु०-बावडीङ्ग । क०-वायुविडङ्ग, वायबिलंग। ते०-वायुविडंघमु । ता०-वायुविलंगम । पं०-बबरंग, वाबरंग। मा०-वायबिरंग। सिंहली।


title: विडंग

text: उम्बेलिया, अम्बेलिया। ने०-हिमलचेरी। अ०-विरंज काबुली । फा०-बरंग कावली। अं०-Babreng | ले०-Embelia ribes Burm. f. (एम्बेलिया राइब्स)| Fam. Myrsinaceae (मिर्सिनेसी)।


title: विडंग

text: बायविडंग की झाड़ी-बहुत विस्तार में बढ़ने वाली होती है । छाल-वातरन्ध्रों के कारण खुरदुरी होती है। टहनियाँ-लंबी, पतली, लचीली, गोल एवं लंबे पर्व युक्त होती हैं।


title: विडंग

text: बायविडंग के पत्ते-चर्मवत्, ५ से से.मी. लंबे, दीर्घवृत्ताकार या कुछ भालाकार, तीक्ष्णाग्र, ऊपर से चमकीले एवं अधोतल पर हलके या कुछ रजताभ एवं सूक्ष्म रक्ताभ ग्रन्थियों से युक्त होते हैं।


title: विडंग

text: बायविडंग के फूल-सफेद या किञ्चित् हरियाली लिये फीके पीले रंग के गुच्छों में आते हैं। फल-५ मि.मी. तक गोलाकार, पकने पर लाल रंग के किन्तु सूखने पर झुरींदार काले रंग के दिखाई पड़ते हैं।


title: विडंग

text: बायविडंग फल तोड़ने पर चितकबरे लाल रंग के पतले आवरण से युक्त एक-एक बीज निकलता है, जो स्वाद में चरपरा और गरम मसाले के समान सुगन्धित होता है।


title: विडंग

text: बायविडंग के रासायनिक संगठन-इसके फलों में एम्बेलिक एसिड (Embelic acid) या एम्बेलिन (Embelin, CHO.) नामक एक सुनहरे पीले रंग का रवेदार पदार्थ २.५% पाया जाता है।


title: विडंग

text: क्षारीय घोल में यह घुलकर घोल लाल रंग का हो जाता है। इसके अतिरिक्त अल्प मात्रा में क्रिस्टेम्बिन (Christembine) नामक एक क्षाराभ तथा तैल, उड़नशील तैल, रञ्जक द्रव्य, टॅनिन एवं राल सदृश पदार्थ पाये जाते हैं।


title: विडंग

text: बायविडंग के फायदे, गुण और प्रयोग-यह उत्तम कृमिघ्न, वातानुलोमक, वातहर, दीपन, पाचन, वातनाडी संस्थान के लिये बल्य, रक्त शोधक, आनुलोमिक तथा रसायन है।


title: विडंग

text: रसग्रन्थियों पर बायविडंग का विशेष प्रभाव पड़ता है । इसका उत्सर्ग मूत्र द्वारा होता है जिससे मूत्र लाल रंग का हो जाता है।


title: विडंग

text: बच्चों को 2 ग्रा. तथा बड़ों को 5 ग्रा. चूर्ण मधु या दही के साथ सुबह खिलाकर ४ घंटे पश्चात्, एरण्ड तैल अथवा कोई विरेचन देना चाहिये।


title: विडंग

text: बायविडंग का कृमिघ्न गुण एम्बेलिक एसिड के कारण है। इसके लवण मोनियम् एम्बेलेट Ammonium embelate (२००-३५० मि.ग्रा.) का भी उपयोग मधु के साथ अच्छा होता है। इसके पूर्व तथा पश्चात् एरण्ड तैल से विरेचन कराना चाहिये।


title: विडंग

text: बायविडंग से सब प्रकार के पुराने रोग जैसे अर्श, संग्रहणी, प्रमेह, कुष्ठ, क्षय, श्वास, उपदंश एवं व्रण आदि अच्छे होते हैं तथा हैजा, प्लेग आदि उपसर्गों का भय नहीं रहता। ।


title: विडंग

text: सुखण्डी, आध्मान, शूल, कुपचन अग्निमांद्य आदि में दूध में इसको डालकर उबालते हैं और वही दूध पिलाते हैं। इससे बच्चे तन्दुरुस्त रहते हैं। यदि इसके साथ अनन्तमूल भी दिया जाय तो अधिक लाभ होता है।


title: विडंग

text: दन्तशूल में इसका चूर्ण हींग के साथ दाँत के गड्ढे में रखने से लाभ होता है तथा इसका मञ्जन में व्यवहार करते हैं। इसके मूल की छाल का भी इसमें उपयोग होता है ।


title: विडंग

text: इसके कोमल पत्तों का सोंठ के साथ क्वाथ बनाकर गले की सूजन, मुख के छाले एवं व्रण में कवल कराने से लाभ होता है।


title: विडंग

text: न्यूमोनिया तथा अन्य छाती के विकारों में चावल की माँड़ के साथ इसकी छाल को उबालकर पिलाते हैं तथा छाल पीसकर छाती पर लेप करते हैं।


title: विडंग

text: बायविडंग के फलों को पीसकर मक्खन के साथ छाती पर लगाने से फुफ्फुसावरण शोथ में लाभ होता है तथा शिरःशूल में भी इसी प्रकार कपाल में इसका लेप करते हैं।


title: विडंग

text: विशेष-एक अन्य मिरसीन अफ्रिकाना (Myrsine africana Linn.) के फलों को भी कहा कहीं विडंग कहा जाता है, किन्तु इसमें शास्त्रोक्त गुण नहीं हैं।


title: विडंग

text: बायविडंग या विडङ्ग भेद…सं०-विडङ्गभेद । हि०-वायविडङ्ग भेद, वायविडङ्ग । अवध०-बेबरङ्ग । देहरादून०-वायविरङ्ग, गैया गोंड०-कोपडल्ली। कुरकु०-भरङ्गेली। मु०-आमटी, गोंदली, बार्बटी। ने०-कलय बोगोटी। अं०Basal (बासल)। ले०-E. tsjeriam-cottam A. DC. (ए. त्स्जेरियम्-कोट्टम)। Fam. Myrsinaceae (मिरसिनॅसी)।


title: विडंग

text: इसके वृक्ष-छोटे और बहुत झाड़दार होते हैं। पत्ते कुछ अधिक बड़े होते हैं तथा शिराएँ कुछ मुरचई रोमावरण से युक्त होती है।


title: विडंग

text: फूल-हरियाली लिये सफेद रंग या हरापन युक्त फीके पीले रंग के बहुत छोटे-छोटे आते हैं। फल-छोटे-छोटे गोल होते हैं और लंबाई में महीन धारीदार होते हैं। गुण और प्रयोग–यह वातानुलोमक, कृमिघ्न, अर्शोघ्न, शोथप्रतीकारक और रसायन है। इसका उपयोग विडङ्ग के समान किया जाता है। बाजार में दोनों ही जाति के फल मिले हुये रहते हैं।


title: विडंग

text: बिडंग या बाय बिडंग (संस्कृत : "वायु बिडंग" ; वानस्पतिक नाम : "Embelia ribes" ) एक औषधीय पादप है। आयुर्वेद में अनेकानेक रोगों की चिकित्सा में यह उपयोगी माना जाता है। होम्योपैथी में भी इसका उपयोग किया जाता है। यह पूरे भारत में पाया जाता है।


title: स्पेन में इस्लाम

text: स्पेन में इस्लाम आरम्भ 711 ई0 में अरब के बनी उमैय्या के शासनकाल में हुआ था। मुस्लिम शासन वहाँ 1492 ई0 तक रहा। फिर वहाँ ना कोई मुस्लिम रहा ना ही कोई एक भी मस्जिद बची। 711 ई0 में इस्लाम तेज़ी से फैल रहा था। अरब ने अफ्रीका के बड़े हिससे जीत लिए थे, तथा अब यूरोप की तरफ देख रहे थे तभी सेस्ता का शासक ज्यूलियन अफ्रीका के अमीर मूसा बिन नसीर के पास आता है। वह प्रस्ताव रखता है एन्डालुसिया यानि स्पेन पे आक्रमण का। मूसा उसकी बातों पर गौर करते है कि तुम ईसाई हो कर मेरा साथ क्यों दे रहे हो? ज्यूलियन बताता है कि उसकी लड़की की इज़्ज़त एन्डालुसिया यानि स्पेन के राजा राडरकि ने लूट ली है। वह उसका बदला लेना चाहता है परन्तु उसके पास ज़्यादा सेना नहीं है। वह मूसा को हमले के तैयार कर लेता है तथा मूसा तारिक बिन ज़ियाद को 7000 की सेना के साथ हमले के लिए एन्डालुसिया यानि स्पेन भेजते हैं।


title: संप्राप्ति

text: लेखांकन में, संप्राप्ति (अंग्रेजी में: Revenue) वह आय है जो किसी व्यवसाय को उसकी सामान्य व्यावसायिक गतिविधियों से होती है, आमतौर पर यह आय वस्तुओं और सेवाओं की बिक्री ग्राहकों को करके प्राप्त होती है। संप्राप्ति को बिक्री (sales) या कारोबार (turnover) के नाम से भी जाना जाता है। परन्तु राज्य अर्थात सरकार द्वारा अर्जित संप्राप्ति को राजस्व कहा जाता है। कुछ कंपनियों को ब्याज, रॉयल्टी या अन्य शुल्क से संप्राप्ति होती है। संप्राप्ति सामान्य रूप से व्यावसायिक आय को संदर्भित कर सकता है, या यह किसी समयावधि के दौरान एक मौद्रिक इकाई में अर्जित राशि का उल्लेख कर सकता है, जैसे कि- "पिछले साल फलाने कंपनी की संप्राप्ति 42 मिलियन डॉलर थी"। आम तौर पर, एक निश्चित अवधि में लाभ या शुद्ध आय कुल संप्राप्ति से कुल खर्च को घटाने से प्राप्त होता है। लेखांकन, किसी बैलेंस स्टेटमेंट में यह इक्विटी भाग का एक उप-भाग है, और संप्राप्ति इक्विटी में वृद्धि करता है। इसे अक्सर "उच्च रेखा" ("टॉप लाइन" या "top line") के नाम से भी संदर्भित किया जाता है क्योंकि आय स्टेटमेंट ( income statement ) में इसकी स्थिति बहुत ऊपर है। यह "निचली रेखा" ("बॉटम लाइन" या "bottom line") के विपरीत है जो शुद्ध आय (सकल संप्राप्ति से कुल खर्च को घटाने पे प्राप्त मुल्य) को दर्शाता है।


title: जीन थेरेपी

text: कोशिकाओं और ऊतकों में किसी जीन की प्रविष्टि कराकर किसी बीमारी की चिकित्सा करना जीन चिकित्सा है, जैसे कि वंशानुगत बीमारी को ठीक करने के लिए उसका कारण बनने वाले किसी घातक उत्परिवर्ती एलील को किसी क्रियाशील जीन से प्रतिस्थापित करना. हालांकि यह विवादास्पद है, लेकिन जीन चिकित्सा से किसी व्यक्ति का जीन समीकरण और कार्य बदल कर उसमें वांछित लक्ष्य की दिशा में मनचाहे बदलाव लाये जा सकते और इससे मानव का आनुवंशिक विकास किया जा सकता है। यद्यपि यह तकनीक अपनी प्रारंभिक अवस्था में है, इसके प्रयोग में कुछ सफलता प्राप्त हुई है और विज्ञान के क्षेत्र में इसने समस्याओं के कुछ नए और प्रभावी समाधान दिए हैं, जिनकी वजह से जीन चिकित्सा मुख्यधारा की चिकित्सा की और बढ़ती जा रही है। प्रतिसंवेदी उपचार सिर्फ और सिर्फ जीन चिकित्सा नहीं है, बल्कि ये आनुवंशिक-मध्यस्थता से चिकित्सा की पद्धति है जिसे अक्सर दूसरे तरीकों के साथ प्रयोग किया जाता है।


title: जीन थेरेपी

text: जीन थेरेपी जिसमें एक एडिनोवायरस वाहक का उपयोग होता है। एडिनोवायरस वाहक में एक नया जीन डाला जाता है, जिसका उपयोग संशोधित डीएनए को मानव कोशिका में प्रवेश कराने के लिए किया जाता है। यदि उपचार सफल है तो नविन जीन एक क्रियात्मक प्रोटीन बनाएगा.


title: जीन थेरेपी

text: जीन चिकित्सा प्रक्रिया के लिए पहली बार लोगों की स्वीकृति पाने का रास्ता बहुत ही कठोर और विवादों से भरा हुआ था। मानव जीन चिकित्सा का विज्ञान बहुत जटिल है और इसमें कई तकनीकें ऐसी है जिन्हें अभी और विकसित किया जाना है, कई और रोग ऐसे हैं जिन्हें अभी पूरी तरह समझने की ज़रुरत है ताकि जीन चिकित्सा को सही ढंग से प्रयोग किया जा सके. आनुवंशिक रूप से अभियन्त्रित पदार्थ को मानव में संभावित प्रयोग किया जाना चाहिए या नहीं इस पर सार्वजनिक नीति क्या हो इस पर होने वाली बहस भी उतनी ही जटिल है। जीव विज्ञान, सरकार, कानून, चिकित्सा, दर्शन, राजनीति और धर्म- इन सभी क्षेत्रों से जुड़े लोग इस चर्चा का हिस्सा रहे हैं और सभी ने चर्चा में एक नया दृष्टिकोण सामने रखा है।


title: अली क़ुली मिर्ज़ा

text: अली क़ुली मिर्ज़ा एक दुबई में रहने वाले भारतीय अभिनेता व गायक हैं। यह बिग बॉस में प्रतिभागी हैं। इन्होने बॉलीवुड फ़िल्म रोर में भी कार्य किया है।


title: सूचना पुनर्प्राप्ति

text: सूचना पुनर्प्राप्ति (आईआर) सूचना प्रणाली संसाधनों को प्राप्त करने की गतिविधि है जो उन संसाधनों के संग्रह से एक सूचना की आवश्यकता के लिए प्रासंगिक हैं। खोज पूर्ण-पाठ या अन्य सामग्री-आधारित अनुक्रमण पर आधारित हो सकती हैं। सूचना पुनर्प्राप्ति एक दस्तावेज में जानकारी की खोज करने, स्वयं दस्तावेजों की खोज करने, और डेटा का वर्णन करने वाले मेटाडेटा, और ग्रंथों, छवियों या ध्वनियों के डेटाबेस के लिए खोज करने का विज्ञान है।


title: सूचना पुनर्प्राप्ति

text: सूचना अधिभार कम करने के लिए स्वचालित सूचना पुनर्प्राप्ति प्रणाली का उपयोग किया जाता है। आईआर प्रणाली एक सॉफ्टवेयर प्रणाली है जो पुस्तकों, पत्रिकाओं और अन्य दस्तावेजों तक पहुंच प्रदान करती है; उन दस्तावेज़ों को संग्रहीत और प्रबंधित करता है। वेब खोज इंजन सबसे अधिक दिखाई देने वाले आईआर अनुप्रयोग हैं।


title: सूचना पुनर्प्राप्ति

text: उपयोगकर्ता द्वारा सिस्टम में एक प्रश्न दर्ज करने पर एक सूचना पुनर्प्राप्ति प्रक्रिया शुरू होती है। क्वेरी सूचना की जरूरतों के औपचारिक विवरण हैं। सूचना पुनर्प्राप्ति में एक क्वेरी संग्रह में एक भी वस्तु की विशिष्ट पहचान नहीं करती है। इसके बजाय, कई ऑब्जेक्ट क्वेरी से मेल खा सकते हैं, शायद प्रासंगिकता के विभिन्न डिग्री के साथ।


title: सूचना पुनर्प्राप्ति

text: एक वस्तु एक इकाई है जिसे सामग्री संग्रह या डेटाबेस में जानकारी द्वारा दर्शाया जाता है। उपयोगकर्ता क्वेरी डेटाबेस जानकारी मिलान किया जाता हैं। हालाँकि, डेटाबेस के क्लासिक एसक्यूएल(SQL) प्रश्नों के विपरीत, सूचना पुनर्प्राप्ति में परिणाम लौटे या क्वेरी से मेल नहीं खा सकते हैं, इसलिए परिणाम आमतौर पर रैंक किए जाते हैं। परिणामों की यह रैंकिंग डेटाबेस खोज की तुलना में सूचना पुनर्प्राप्ति खोज का एक महत्वपूर्ण अंतर है।


title: सूचना पुनर्प्राप्ति

text: अनुप्रयोग के आधार पर डेटा ऑब्जेक्ट हो सकते हैं, उदाहरण के लिए, पाठ दस्तावेज़, चित्र, ऑडियो, मन के नक्शे या वीडियो। अक्सर दस्तावेज़ को आईआर सिस्टम में सीधे नहीं रखा या संग्रहीत नहीं किया जाता है, बल्कि दस्तावेज़ सरोगेट्स या मेटाडेटा द्वारा सिस्टम में प्रतिनिधित्व किया जाता है।


title: सूचना पुनर्प्राप्ति

text: अधिकांश IR सिस्टम एक संख्यात्मक स्कोर की गणना करते हैं कि डेटाबेस में प्रत्येक ऑब्जेक्ट क्वेरी से कितनी अच्छी तरह मेल खाता है, और इस मूल्य के अनुसार वस्तुओं को रैंक करता है। शीर्ष रैंकिंग ऑब्जेक्ट तब उपयोगकर्ता को दिखाए जाते हैं। यदि उपयोगकर्ता क्वेरी को परिशोधित करना चाहता है तो यह प्रक्रिया तब पुनरावृत्त हो सकती है।


title: सूचना पुनर्प्राप्ति

text: 1945 में द्वारा लेख में प्रासंगिक जानकारी के लिए खोज करने के लिए कंप्यूटर का उपयोग करने के विचार को लोकप्रिय बनाया गया था। ऐसा प्रतीत होता है कि बुश 1920 के दशक में द्वारा दायर एक 'स्टैटिस्टिकल मशीन' के लिए प्रेरित हुए थे और 30 के दशक में - जिसने फिल्म पर संग्रहीत दस्तावेजों की खोज की थी। जानकारी के लिए खोज करने वाले कंप्यूटर का पहला विवरण 1948 में होल्मस्ट्रॉम द्वारा वर्णित किया गया था, यूनीवैक कंप्यूटर के प्रारंभिक उल्लेख का विवरण देते हुए। 1950 के दशक में स्वचालित सूचना पुनर्प्राप्ति प्रणाली शुरू की गई, 1957 की रोमांटिक कॉमेडी, डेस्क सेट में भी एक को चित्रित किया गया। 1960 के दशक में, कॉर्नेल में जेरार्ड सैलटन द्वारा पहली बड़ी सूचना पुनर्प्राप्ति अनुसंधान समूह का गठन किया गया था। 1970 के दशक तक कई अलग-अलग पुनर्प्राप्ति तकनीकों को क्रैनफील्ड संग्रह जैसे छोटे पाठसंग्रह पर अच्छा प्रदर्शन करने के लिए दिखाया गया था ।


title: सूचना पुनर्प्राप्ति

text: 1992 में, नेशनल इंस्टीट्यूट ऑफ स्टैंडर्ड्स एंड टेक्नोलॉजी,NIST के साथ अमेरिकी रक्षा विभाग ने TIPSTER पाठ कार्यक्रम के भाग के रूप में टेक्स्ट रिट्रीवल कॉन्फ्रेंस (TREC) को मंजूरी दी। इसका उद्देश्य बहुत बड़े पाठसंग्रह पर पाठ पुनर्प्राप्ति विधियों के मूल्यांकन के लिए आवश्यक बुनियादी ढांचे की आपूर्ति करके सूचना पुनर्प्राप्ति समुदाय को देखना था।


title: सूचना पुनर्प्राप्ति

text: इसने बड़े कॉर्पोरा के पैमाने पर अनुसंधानों को उत्प्रेरित किया। वेब सर्च इंजनों की शुरूआत ने बहुत बड़े पैमाने पर पुनर्प्राप्ति प्रणाली की आवश्यकता को और अधिक बढ़ावा दिया है।


title: सूचना पुनर्प्राप्ति

text: आईआर रणनीतियों द्वारा प्रासंगिक दस्तावेजों को प्रभावी ढंग से प्राप्त करने के लिए, दस्तावेजों को आम तौर पर एक उपयुक्त प्रतिनिधित्व में बदल दिया जाता है। प्रत्येक पुनर्प्राप्ति रणनीति में इसके दस्तावेज़ प्रतिनिधित्व उद्देश्यों के लिए एक विशिष्ट मॉडल शामिल है। दाईं ओर की तस्वीर कुछ सामान्य मॉडल के रिश्ते को दर्शाती है। चित्र में, मॉडल को दो आयामों के अनुसार वर्गीकृत किया गया है: गणितीय आधार और मॉडल के गुण।


title: सूचना पुनर्प्राप्ति

text: सूचना पुनर्प्राप्ति प्रणाली का मूल्यांकन यह आकलन करने की प्रक्रिया है कि कोई प्रणाली अपने उपयोगकर्ताओं की सूचना की जरूरतों को कितनी अच्छी तरह से पूरा करती है। सामान्य तौर पर, माप खोजे जाने वाले दस्तावेज़ों का एक संग्रह और एक खोज क्वेरी मानता है। पारंपरिक मूल्यांकन मेट्रिक्स, जिसे बूलियन रिट्रीवल या टॉप-K रिट्रीवल के लिए डिज़ाइन किया गया है, इसमें शामिल हैं। सभी उपाय प्रासंगिकता की जमीनी सत्य धारणा मानते हैं: प्रत्येक दस्तावेज़ को किसी विशेष प्रश्न के लिए प्रासंगिक या गैर-प्रासंगिक माना जाता है। व्यवहार में, प्रश्न बीमार हो सकते हैं और प्रासंगिकता के विभिन्न शेड हो सकते हैं।


title: प्राचीन केरल

text: प्राचीन काल से केरल में बंदरगाह थे जो यहाँ की नाविक परंपरा को सूचित करते हैं। इन्हीं बंदरगाहों के कारण विदेशी व्यापार समृद्ध हुआ। प्राचीन यायावरों ने मुसरिस (कोडुन्गल्लूर), तिण्डीस, बराक्के, नेलक्किण्डा आदि कुछ प्राचीन बंदरगाहों उल्लेख किया है। मुसरिस के अतिरिक्त दूसरे बंदरगाह कहाँ-कहाँ स्थित थे इसकी सही जानकारी इतिहासविदों को नहीं है। मुसरिस प्राचीन भारत के सर्वप्रमुख बंदरगाहों में एक था। उपर्युक्त बंदरगाहों के अतिरिक्त अनेक छोटे-छोटे बंदरगाह केरल में अवश्य रहे होंगे। बाद में कोल्लम, कोष़िक्कोड़, कोच्चिन आदि प्रमुख बंदरगाह बने।


title: प्राचीन केरल

text: आदिचेर नाम से प्रख्यात चेर प्रदेश के प्रमुख चेर राजा थे - उतियन चेरल आतन, नेटुम चेरल आतन, पलयनै चेल केष़ुकुट्टुवन, नरमुटि चेरल, वेलकेष़ुकुट्टुवन, आडुकोट पाट्ट चेरल आतन, चेलवकुटुम कोवाष़ि आतन, पेरुम चेरल इरुम्पोरै, इलम चेरल इरुम्पोरै इत्यादि।


title: प्राचीन केरल

text: संघमकाल के पश्चात् ईस्वीं सन् नौवीं शती तक के केरल के इतिहास की कोई प्रामाणिक जानकारी नहीं मिलती है। तीन सौ वर्षों के इस कालखण्ड को काली रात के नाम से भी जाना जाता है, क्योंकि इस काल के सामाजिक जीवन और राजनैतिक गतिविधियों या सांस्कृतिक विकास का कोई स्पष्ट चित्र उपलब्ध नहीं है। लगभग आठवीं शती में उस लम्बे अज्ञात कालखण्ड को समाप्त करते हुए कुलशेखर नामक राजा के आधिपत्य में एक चेर साम्राज्य का उदय हुआ। इसे इतिहासकार दूसरे चेर साम्राज्य, कुलशेखर साम्राज्य आदि नामों से अभिव्यक्त करते हैं, यह 12 वीं शती तक कायम रहा। सन् 800 - 1102 तक का कालखण्ड कुलशेखर काल माना जाता है।


title: प्राचीन केरल

text: कुलशेखर साम्राज्य ने आधुनिक केरल की नींव डाली। कुलशेखर राजाओं की राजधानी महोदयपुरम थी, जिसके संबन्ध में आम धारण है कि वह वर्तमान कुटुंगल्लूर और तिरुवंचिकुलम क्षेत्रों के अंतर्गत आता था। इस साम्राज्य का शासन तेरह सम्राटों ने चलाया - कुलशेखर आलवार (800 - 820), राजशेखर वर्मा (820 - 844), स्थाणु रविवर्मा (844 - 885), रामवर्मा कुलशेखरन (885 - 917), गोदारविवर्मा (917 - 944), इन्दुक्कोता वर्मा (944 - 962), भास्कर रविवर्मा प्रथम (962 - 1019), भास्कर रविवर्मा (1019 - 1021), वीरकेलन (1022 - 1028), राजसिंहन (1028 - 1043), भास्कर रविवर्मा तृतीय (1043 - 1082), रवि रामवर्मा (1082 - 1090) और रामवर्मा कुलशेखरन (1090 - 1102)


title: प्राचीन केरल

text: चोल राजाओं ने द्वितीय चेरसाम्राज्य को ध्वस्त कर दिया। कहा जाता है कि कुलोत्तु नामक चोल सम्राट के सैनिकों ने राजधानी महोदयपुरम को जला डाला। जनश्रुति है कि अंतिम चेर सम्राट (चेरमान पेरुमाल) ने राज्य को बाँट दिया और इस्लाम धर्म में दीक्षा लेकर अरब देश गये। प्रस्तुत घटना को प्रमाणित करनेवाली कोई प्रामाणिक या लिखित सामग्री नहीं मिलती। प्राचीन अथवा मध्ययुग के किसी भी यायावर ने अपने यात्रावृत्त में उपर्युक्त घटना का उल्लेख नहीं किया है।


title: प्राचीन केरल

text: केरल के प्राचीन जीवन की जानकारी के लिए विभिन्न स्थानों से खोज निकाले पत्थर के औजारों को प्रामाणिक माना जा सकता है। विभिन्न स्थान जैसे वयनाटु के एडाक्कल, तोवरि, इटुक्की के मरायूर के पास के कुटक्काट नामक वनक्षेत्र, कोल्लम जिले के तेन्मला के पास के चन्तरुणि आदि की गुफाएँ केरल के प्राचीन लोक जीवन के जीवन्त प्रमाण हैं। प्राचीन खण्डहरों के अतिरिक्त केरल के लोकजीवन के बारे में महाप्रस्तर युगीन स्मारक से प्रामाणिक जानकारी मिलती है।


title: प्राचीन केरल

text: इन स्मारकों का युग 500 वर्ष ईसा पूर्व से लेकर 300 ईं तक माना जाता है। महाप्रस्तर से तात्पर्य उन कोठरियों या स्तंभों से है जो बड़े पत्थरों से निर्मित कब्रिस्तान है या मृतकों के स्मृतिचिह्न है। दक्षिण भारत में जो महाप्रस्तर अभियान हुआ था वह प्रेत पूजा से संबन्धित था। महाप्रस्तर युगीन स्मारक भी विभिन्न प्रकार के हैं जैसे कि पत्थरों से बना विशाल कोठरियाँ, पयुतराक्कल्लु (रस्सी नुमा शिलाएँ), नडुक्कल्लुकल (पत्थर के स्तंभ), कुटक्कल्लुकल (छतरीनुमा शिलाएँ), तोप्पिक्कल्लुकल (टोपी नुमा शिलाएँ), पत्थर की गुफाएँ आदि। ये गुफाएँ कई नामों से जानी जाती हैं जैसे - नडुक्कल्लु, तोप्पिक्कल्लु, पडाक्कल्लु, पुलच्चिक्कल्लु, पांडिक्कुष़ि (पुरानी कब्र), नन्नन्ङाडी, पतुमक्कताष़ि आदि। उन दिनों शव को मिट्टी से बने बहुत बड़े पात्र में रखकर गाड़ दिया जाता था। इसमें कोई संदेह नहीं कि महाप्रस्तर युगीन खण्डहरों से प्राचीन जीवन की झाँकी भी मिलती है। परन्तु उन्हें स्थायी निवास के विकास का सूचक नहीं माना जा सकता।


title: प्राचीन केरल

text: प्राचीन केरल में द्रविड आचारों एवं अनुष्ठानों का पालन किया जाता था किन्तु उसमें संगठित धर्म की कोई विशेषता नहीं थी। वे कुलदैवों, प्राकृतिक शक्तियों और कोट्टवै नामक युद्ध देवता की उपासना करते थे। उन दिनों पितरों की पूजा का रिवाज़ भी था। पहली सदी तक जैन, बौद्ध यहाँ तक पहुँच गये। कुछ सदियाँ बीतने पर इन धर्मों ने द्रविड आचारों को मिटा कर केरल में अपना प्रभाव जमाया। इसके उपरान्त केरल में ब्राह्मण पहुँचे जो आर्यवंशज थे। किन्तु ब्राह्मणों का पूर्णतया आगमन 8 वीं सदी में हुआ। परिणामतः यहाँ हिन्दू धर्म का विकास हुआ। जिस ब्राह्मण हिन्दू धर्म ने जैन और बौद्ध धर्मों के प्रभाव को कम किया था वहीं द्रविड विचारों एवं देवताओं को आत्मसात किया।


title: प्राचीन केरल

text: सम्राट कुलशेखर के राज्य काल में हिन्दू धर्म का अभूतपूर्व विकास हुआ। शंकराचार्य (788 - 820) के प्रयास ने हिन्दू धर्म को केरल में ही नहीं भारत भर में संगठित स्वरूप प्रदान किया। शंकराचार्य ने भारतीय दर्शन के लिए महान योगदान दिया। हिन्दू धर्म के विकास का स्वाभाविक परिणाम था मंदिरों का निर्माण। नौवीं सदी के उपरान्त केरल में असंख्य मंदिर निर्मित हुए। द्रविड देवताओं के साथ हिन्दू देवताओं को भी मंदिरों में स्थान मिला। इसके उपरान्त मंदिर प्रशासन के लिए अनेक समितियों की स्थापना हुई। इन समितियों को कच्चम कहा जाता था। कच्चम का शाब्दिक अर्थ है - वह स्थान जहाँ सार्वजनिक बैठक होती है। इसी तरह की एक समिति थी मूष़िक्कुळम कच्चम जो एरणाकुलम जिले में परवूर के निकट स्थित मूष़िक्कुळम नामक स्थान पर थी जिसमें मंदिर प्रशासन के साथ-साथ क्षेत्रीय प्रशासन के लिए निर्णय लिया जाता था।


title: प्राचीन केरल

text: धर्म और मंदिर ने कला तथा ज्ञान प्रसारण को बढाव दिया। कूत्तु, कूटियाट्टम् आदि कलारूपों का आविर्भाव 9 वीं सदी में हुआ। शिल्पकला एवं वास्तुकला का भी विकास हुआ। कुलशेखर कालीन केरल में अनेक विद्याकेन्द्र खुले जिसमें मूष़िक्कुळम शाला और तिरुवल्ला शाला प्रसिद्ध हैं। मंदिर में वेदपाठ हुआ करता था और धार्मिक संहिताओं की परीक्षाएँ भी होती थीं। कटवल्लूर अन्योन्यम एक आदर्श संस्था थी जहाँ ऋग्वेद वैदग्ध्य की परीक्षा ली जाती थी। इस काल में यद्यपि बैद्ध एवं जैन धर्म लुप्तप्रायः हो गए तथापि यहूदी तथा ईसाई धर्म को बल मिला।


title: प्राचीन केरल

text: कुलशेखर शासन काल की नौवीं और दसवीं सदियाँ केरलीय इतिहास का सुवर्णकाल माना जाता है। कुलशेखर शासकों ने शासन को सुचारू रूप के लिए चलाने राज्यों में विभाजित कर दिया और कई प्रदेशों में बाँटा। प्रदेश की सबसे छोटी इकाई को करा कहलाता था। उन दिनों कई प्रकार के कर वसूल किये जाते थे। जिन्हें पतवरम नाम से जाना जाता था। इसी काल में वाणिज्य, विज्ञान, कला, साहित्य आदि विभिन्न क्षेत्रों में भी केरल ने प्रगति की। महोदयपुरम में ज्योतिषविद शंकर नारायणन के नेतृत्व में एक प्लानेटोरियम स्थापित की गयी थी।


title: प्राचीन केरल

text: कान्तल्लूर, कोल्लम, विष़िन्जम, कोटुंगल्लूर इत्यादि बंदरगाह कुलशेखर कालीन विदेश व्यापार केन्द्र थे। सर्वाधिक व्यापार चीन के साथ ही होता था। सुलेमान, मसूद आदि अरब यात्रियों ने केरल के साथ व्यापार का उल्लेख किया है। उन दिनों व्यापारियों के संगठन भी होते थे। सर्व प्रमुख वाणिज्य संगठन थे अंचुवण्णम्, मणिग्रामम्, वलंचियर नानादेशिकल।


title: प्राचीन केरल

text: प्रख्यात इतिहासविद् ए. श्रीधर मेनन का विचार है कि केरल के निर्माण का इतिहास पाँचवीं सदी तक का रहा होगा। यह वह युग है जो तमिल साहित्य में संघमकाल नाम से प्रसिद्ध है। उन दिनों केरल तमिलनाडु के अंतर्गत था।


title: प्राचीन केरल

text: पष़न्तमिल पाट्टुकल' (पुराने तमिलगीत) नाम से अभिहित संघ साहित्य से इस युग के बारे में जानकारी मिलती हैं। प्रायः सभी इतिहासकार यह मानते हैं कि ईसा पूर्व पहली शताब्दी से लेकर छठी शताब्दी के बीच का काल संघमकाल है। डॉ॰ एस. कृष्णस्वामी अय्यंकार, नीलकण्ठ शास्त्री, कनकसभा शेषय्यर, पी. के. गोपालकृष्णन जैसे इतिहासकार एवं 'कैम्ब्रिज हिस्ट्री ऑफ इन्डिया' का अभिमत है कि पहली ईस्वीं से लेकर तीसरी ईस्वीं तक का काल संघमकाल है। किन्तु श्रीधर मेनन ने प्रमाण देकर लिखा है कि पहली से पाँचवीं ई. तक संघमकाल रहा है। इलमकुलम कुंञन पिळ्ळै के अनुसार पाँचवीं और छठी ई. तक संघम युग रहा होगा।


title: प्राचीन केरल

text: संघमकालीन तमिल क्षेत्र के शक्तिशाली राज्य थे तोण्डैमण्डलम, चोलम्, पांड्यम्, चेरम्, कोंगुनाटु जिनमें से चेरम बाद में केरलम कहलाने लगा, जिसकी राजधानी का नाम वंचि था। संघमकालीन केरल के प्रमुख राजा थे : - दक्षिणी भाग के आयवंश के राजा, एष़िमला (पूष़िनाटु) को राजधानी बनानेवाले नन्नवंश के शासक और दोनों के बीच के क्षेत्र के शासक तथा चेरवंश के शासक।


title: प्राचीन केरल

text: संघमकालीन रचनाओं में तत्कालीन केरल की सामाजिक, सांस्कृतिक और आर्थिक दशा का विस्तृत विवरण मिलता है। उन दिनों समाज विभिन्न कबीलों में बंटा हुआ था। परिवार ही सामाजिक जीवन का मूल था। सामाजिक समस्याओं का समाधान 'मन्रम' द्वारा होता था जो ग्राम मुखियों द्वारा से गठित होता था। कई इतिहासकारों के अनुसार यह ऐसा संक्रान्ति काल था जिसमें शासन व्यवस्था कबीलों से निकल कर राजाओं के हाथ में आ गयी।


title: प्राचीन केरल

text: केरल में संघमकाल में ही कृषि प्रधान आर्थिक व्यवस्था का उदय होना शुरू हुआ था। ज़मीन को पाँच तिणा (भूभाग) में बाँटा गया था। पहला पहाडी क्षेत्र था जिसका नाम कुरिंञि तिणा था, यहाँ कुरवर, कनवर आदि गोत्रवर्ग के लोग रहते थे। दूसरा पाल तिण नाम से जाना जाता था जो मरुस्थल जैसा मिट्टी का जंगल था जहाँ मरवर, वेटर आदि रहते थे। तीसरा मुल्लतिणा कहलाता था, जो वन प्रदेश था और यहाँ चरवाहे और आयर रहते थे। मरुता क्षेत्र नामक ग्रामांचल में उष़वर (खेतीहर किसान) रहते थे। समुद्रतटीय क्षेत्र को नेयतल कहा जाता था जहाँ रहने वाले थे : - परतवर, नुलैयर और अलवर। इन दिनों कृषि के साथ-साथ व्यापार भी समृद्ध होने लगा। मुसिरिस (मुयिरि), नौरा, तिण्डिस, नेल्किन्दा, बकरे, कोट्टनारा आदि संघमकालीन केरल के प्रमुख बंदरगाह थे। अकनान्नूर नामक संघमकालीन गीतों में बताया गया है कि यवनों के बडे-बडे जहाज़ चुल्लि (पेरियार) की लहरों को चीरते हुए मुयिरि नामक शहरों में पहुँचते थे और स्वर्ण देकर कालीमिर्च खरीदते थे। मुयिरि नामक मुसिरिस कोडुन्ङल्लूर का ही दूसरा नाम है।


title: प्राचीन केरल

text: इस काल में कृषि और व्यापार में उन्नति हुई। परिणामतः केरल राज्य को समृद्धि का आस्वादन मिला और समाज में एक उच्च वर्ग का उदय हुआ जो मेलोर नाम से प्रसिद्ध हुआ। इस वर्ग में उष़वर (खेतीहर किसान), चान्टोर (मद्योत्पादक) और वणिक (व्यापारी) तीनों विभाग सम्मिलित थे। इनमें उष़वर अधिक संपन्न थे। उन दिनों नर-नारी दोनों में मद्य पीने की परंपरा थी। इसलिए चान्टोर की ज़िम्मेदारी थी उनकी सुरक्षा की व्यवस्था करना (चान्टोर मेरम्मैर पतिट्टु VI, 8 राजा)। पुलवर, परवर, पाणर, पोरुनर आदि का भी समाज में सम्मान था। विनैझर (श्रमिक) और अटियोर (दास) वर्ग के लोगों को निम्न वर्ग का माना जाता था जो कीष़ोर कहलाते थे। किन्तु विभिन्न वर्गों के बीच बिना भेदभाव के विवाह संबन्ध होता था। संघमकाल में जाति प्रथा नहीं थी, ब्राह्मण के आगमन के बाद उनके प्रभाव से यह प्रथा आरंभ हुई।


title: प्राचीन केरल

text: दक्षिण केरल के 'आय' शासकों के आविर्भाव के बारे में कोई प्रमाणित जानकारी नहीं मिलती है। संघमकालीन प्रमुख आय राजा थे अण्टिरान, तितियन और अतियन। इनके बारे में संघमकालीन साहित्य में जिक्र है। ईसा की आठवीं शती के बाद करुनन्तन, करुनन्तनटक्कन, विक्रमादित्य वरगुणन आदि शासक 'आय राजवंश' में पैदा हुए। विक्रमादित्य वरगुणन के पश्चात् आय राजवंश की पृथक पहचान खो गयी। बाद में आय राजवंश मिट गये।


title: प्राचीन केरल

text: मलयालम भाषा का उदय और विकास कुलशेखर काल में हुआ। मलयालम भाषा के उद्रम के संबन्ध में आम विश्वास यह है कि उस युग में केरल में प्रचलित 'कोटुम तमिल' (शुद्ध तमिल) नामक भाषा भेद से मलयालम उत्पन्न हुई। क्यों कि कुलशेखर काल में ही मलयालम भाषा की उत्पत्ति हुई थी, इसलिए उस काल में कोई साहित्य रचना नहीं हुई। केरल के लेखक तमिल और संस्कृत में लिखा करते थे। कहा जाता है कि कुलशेखर आलवार नामक प्रथम कुलशेखर राजा ने 'पेरुमाल तिरुमोष़ि' नामक तमिल ग्रंथ तथा 'मुकुन्दमाला' नामक संस्कृत काव्य की रचना की। कुछ इतिहासकारों का कहना है कि 'तपतीसम्वरणम्', 'सुभद्राधनंजयम्', 'विच्छिन्नाभिषेकम्' आदि संस्कृत नाटक तथा 'आश्चर्यमंजरी' नाम के गद्य ग्रंथ के रचयिता कोई कुलशेखर राजा थे। 'युधिष्ठिर विजय' नामक संस्कृत महाकाव्य के रचयिता वासुदेवन कुलशेखर काल के कवि माने जाता है।


title: प्राचीन केरल

text: इस काल में अनेक दार्शनिक एवं वैज्ञानिक ग्रंथ भी लिखे गये। कुलशेखर काल में साहित्यकारों की लम्बी सूची मिलती है - अद्वैतवादी शंकराचार्य, कवि तोलन, 'आश्चर्यचूडामणि' नामक नाटक के रचयिता शक्ति भद्रन, 'शंकर नारायणीयम्' नामक ज्योतिष ग्रंथ के लेखक शंकर नारायणन, 'चिलप्पतिकारम्' के लेखक इलम्को अटिकल आदि अनेक प्रतिभाशाली सृजक कलाकार कुलशेखर कालीन केरल के प्रकाश स्तंभ थे।


title: प्राचीन केरल

text: केरल का विदेशी राज्यों के साथ युगों पुराना संबन्ध रहा है। यह संबन्ध मुख्यतः व्यापारिक था। किन्तु यही केरल की सांस्कृतिक पृष्ठभूमि को रूपायित करने में सहायक सिद्ध हुआ। विदेशों के साथ हुए संबन्ध के कारण यहाँ यहूदी, ईसाई और इस्लाम धर्म प्रचलित हुए।


title: प्राचीन केरल

text: केरल के सुगंधित मसालों ने विदेशियों को इस प्रदेश की ओर आकृष्ट किया। ईसा पूर्व 3000 वर्षों से ही केरल में विदेशियों का आवागमन आरंभ हो गया था। इन दिनों असीरिया और बाबिलोन के निवासी केरल पहुँचे थे जिन्होंने प्राचीन सुमेरियन (मेसोपोट्टोमिया दुनिया) संस्कृति को विकसित किया था, वे इलायची, लौंग आदि अपने साथ ले गये। केरल के साथ मसालों का सर्वप्रथम व्यापार करने वाले अरब और फिनीशिया के लोग थे।


title: प्राचीन केरल

text: समुद्र से यहाँ प्रथमतः पहुँचनेवाले ओमान तथा परशियन खाडी क्षेत्र के अरब भाषी रहे होंगे। केरल के मसाले उत्तर भारत से होते भी मध्य एशिया पहुँचे। ग्रीस और रोम के साथ केरल का व्यापार ईसा पूर्व था। दियोस्रोरदीस नामक प्राचीन ग्रीक वैद्य के 'मेटीरिया मेडिका' नामक वैद्यक ग्रंथ में हल्दी, अदरक, लोंग इत्यादि के औषधीय गुणों का वर्णन है।


title: प्राचीन केरल

text: ईसा पूर्व पहली सदी में जब रोम ने मिस्र पर आक्रमण किया तब केरल के साथ मसाले व्यापार में अरबों का एकाधिकार टूट गया। उनका स्थान रोम ने लिया। केरल में प्रभूत मात्रा में रोम के सिक्के प्राप्त हुए हैं। 45 ईं में जब मिस्री नाविक हिप्पालस ने भारतीय महासमुद्री हवा की गतिविधियों की जानकारी प्राप्त कर ली तब उनके लिए समुद्री यात्रा आसान हो गयी। उन दिनों सबसे महत्वपूर्ण और कीमती मसाला काली मिर्च थी।


title: प्राचीन केरल

text: केरल के साथ व्यापार संबन्ध रखने वाले दूसरे देशों में एक था चीन। हो सकता है कि ग्रीक तथा रोम की पोतों के पहुँचने से पहले ही चीनी पोत केरल के बंदरगाहों में पहूँची हों। केरल में प्राचीन चीनी सिक्के प्राप्त हुए हैं। चीनी मिट्टी के बर्तनों के टुकडे भी यहाँ मिले हैं। चीनाचट्टि (चीनी फ्राई स्पैन) और चीनावला (मछली पकडने का चीनी जाल) का प्रचार भी चीन के साथ रहे, केरल के व्यापारिक संबन्ध के प्रमाण हैं।


title: प्राचीन केरल

text: चोल राजाओं एवं कुलशेखर राजाओं के बीच जो युद्ध हुआ था उससे अन्ततः कुलशेखर साम्राज्य का ही पतन हुआ था। प्रस्तुत युद्धों से केरल के नम्पूतिरि ब्राह्मणों की शक्ति बढी। मंदिरों को मिली विपुल सम्पत्ति के अधीशाधिकार प्राप्त ब्राह्मणों की आर्थिक स्थिति बहुत ही उन्नत हो गई। ब्राह्मण वर्ग आर्थिक शक्ति का केन्द्र हो गया। इसी काल में सांमती व्यवस्था का उदय हुआ तथा 'मक्कत्तायम' (संपत्ति पर संतानों का अधिकार - पितृसत्तात्मक उत्तराधिकार) का अस्त एवं 'मरुमक्कत्तायम' (मामा को सम्पत्ति पर अधिकार) प्राप्त हो गया। दूसरे शब्दों में पितृसत्तात्मक अर्थ-व्यवस्था के स्थान पर मातृ सत्तात्मक अर्थ-व्यवस्था का उद्गम भी इस काल में हुआ। ब्राह्मणों का अधीशत्व जब बढ गया तब वे सामाजिक सम्बन्ध एवं राजनैतिक दृढता टूट गई जो कुलशेखर साम्राज्य को कायम रखे हुए थी।


title: रामगढ़ रियासत

text: ब्रिटिश राज मे बिहार की सबसे बड़ी जमींदारी थी। वर्तमान में रामगढ के क्षेत्र रामगढ़, हज़ारीबाग, चतरा , कोडेरमा , गिरिडीह और बोकारो में बंटा हुआ है। यह पूरा क्षेत्र कोयला और अभ्रक जैसे खनिज पदार्थों की भरमार वाला है। रामगढ़ रियासत के पहले राजा राजा बाघदेव सिंह और अन्तिम शासक महाराजा कामाख्या नारायण सिंह बहादूर थे। इनको बाद में नारायण वंश के नाम से भी पहचाना गया । नारायण राज वंश भारत का पहला परिवार था जिसने चुनाओ प्रचार में हेलिकॉप्टर का प्रदर्शन किया था ।


title: जन्माष्टमी व्रत कथा

text: स्कन्दपुराण के मतानुसार जो भी व्यक्ति जानकर भी कृष्ण जन्माष्टमी व्रत को नहीं करता, वह मनुष्य जंगल में सर्प और व्याघ्र होता है।


title: जन्माष्टमी व्रत कथा

text: ब्रह्मपुराण का कथन है कि कलियुग में भाद्रपद मास के कृष्ण पक्ष की अष्टमी में अट्ठाइसवें युग में देवकी के पुत्र श्रीकृष्ण उत्पन्न हुए थे।


title: जन्माष्टमी व्रत कथा

text: यदि दिन या रात में कलामात्र भी रोहिणी न हो तो विशेषकर चंद्रमा से मिली हुई रात्रि में इस व्रत को करें।


title: जन्माष्टमी व्रत कथा

text: भविष्यपुराण का वचन है- श्रावण मास के शुक्ल पक्ष में कृष्ण जन्माष्टमी व्रत को जो मनुष्य नहीं करता, वह क्रूर राक्षस होता है। केवल अष्टमी तिथि में ही उपवास करना कहा गया है। यदि वही तिथि रोहिणी नक्षत्र से युक्त हो तो 'जयंती' नाम से संबोधित की जाएगी।


title: जन्माष्टमी व्रत कथा

text: वह्निपुराण का वचन है कि कृष्णपक्ष की जन्माष्टमी में यदि एक कला भी रोहिणी नक्षत्र हो तो उसको जयंती नाम से ही संबोधित किया जाएगा। अतः उसमें प्रयत्न से उपवास करना चाहिए।


title: जन्माष्टमी व्रत कथा

text: इंद्र ने कहा है- हे ब्रह्मपुत्र, हे मुनियों में श्रेष्ठ, सभी शास्त्रों के ज्ञाता, हे देव, व्रतों में उत्तम उस व्रत को बताएँ, जिस व्रत से मनुष्यों को मुक्ति, लाभ प्राप्त हो तथा हे ब्रह्मन्! उस व्रत से प्राणियों को भोग व मोक्ष भी प्राप्त हो जाए। इंद्र की बातों को सुनकर नारदजी ने कहा- त्रेतायुग के अन्त में और द्वापर युग के प्रारंभ समय में निन्दितकर्म को करने वाला कंस नाम का एक अत्यंत पापी दैत्य हुआ। उस दुष्ट व नीच कर्मी दुराचारी कंस की देवकी नाम की एक सुंदर बहन थी। देवकी के गर्भ से उत्पन्न आठवाँ पुत्र कंस का वध करेगा।


title: जन्माष्टमी व्रत कथा

text: नारदजी की बातें सुनकर इंद्र ने कहा- हे महामते! उस दुराचारी कंस की कथा का विस्तारपूर्वक वर्णन कीजिए। क्या यह संभव है कि देवकी के गर्भ से उत्पन्न आठवाँ पुत्र अपने मामा कंस की हत्या करेगा। इंद्र की सन्देहभरी बातों को सुनकर नारदजी ने कहा-हे अदितिपुत्र इंद्र! एक समय की बात है। उस दुष्ट कंस ने एक ज्योतिषी से पूछा कि ब्राह्मणों में श्रेष्ठ ज्योतिर्विद! मेरी मृत्यु किस प्रकार और किसके द्वारा होगी। ज्योतिषी बोले-हे दानवों में श्रेष्ठ कंस! वसुदेव की धर्मपत्नी देवकी जो वाक्‌पटु है और आपकी बहन भी है। उसी के गर्भ से उत्पन्न उसका आठवां पुत्र जो कि शत्रुओं को भी पराजित कर इस संसार में 'कृष्ण' के नाम से विख्यात होगा, वही एक समय सूर्योदयकाल में आपका वध करेगा।


title: जन्माष्टमी व्रत कथा

text: ज्योतिषी की बातें सुनकर कंस ने कहा- हे दैवज, बुद्धिमानों में अग्रण्य अब आप यह बताएं कि देवकी का आठवां पुत्र किस मास में किस दिन मेरा वध करेगा। ज्योतिषी बोले- हे महाराज! माघ मास की शुक्ल पक्ष की तिथि को सोलह कलाओं से पूर्ण श्रीकृष्ण से आपका युद्ध होगा। उसी युद्ध में वे आपका वध करेंगे। इसलिए हे महाराज! आप अपनी रक्षा यत्नपूर्वक करें। इतना बताने के पश्चात नारदजी ने इंद्र से कहा- ज्योतिषी द्वारा बताए गए समय पर ही कंस की मृत्यु कृष्ण के हाथ निःसंदेह होगी। तब इंद्र ने कहा- हे मुनि! उस दुराचारी कंस की कथा का वर्णन कीजिए और बताइए कि कृष्ण का जन्म कैसे होगा तथा कंस की मृत्यु कृष्ण द्वारा किस प्रकार होगी।


title: जन्माष्टमी व्रत कथा

text: इंद्र की बातों को सुनकर नारदजी ने पुनः कहना प्रारंभ किया- उस दुराचारी कंस ने अपने एक द्वारपाल से कहा- मेरी इस प्राणों से प्रिय बहन की पूर्ण सुरक्षा करना। द्वारपाल ने कहा- ऐसा ही होगा। कंस के जाने के पश्चात उसकी छोटी बहन दुःखित होते हुए जल लेने के बहाने घड़ा लेकर तालाब पर गई। उस तालाब के किनारे एक घनघोर वृक्ष के नीचे बैठकर देवकी रोने लगी।


title: जन्माष्टमी व्रत कथा

text: उसी समय एक सुंदर स्त्री जिसका नाम यशोदा था, उसने आकर देवकी से प्रिय वाणी में कहा- हे कान्ते! इस प्रकार तुम क्यों विलाप कर रही हो। अपने रोने का कारण मुझसे बताओ। तब दुःखित देवकी ने यशोदा से कहा- हे बहन! नीच कर्मों में आसक्त दुराचारी मेरा ज्येष्ठ भ्राता कंस है। उस दुष्ट भ्राता ने मेरे कई पुत्रों का वध कर दिया। इस समय मेरे गर्भ में आठवाँ पुत्र है। वह इसका भी वध कर डालेगा। इस बात में किसी प्रकार का संशय या संदेह नहीं है, क्योंकि मेरे ज्येष्ठ भ्राता को यह भय है कि मेरे अष्टम पुत्र से उसकी मृत्यु अवश्य होगी।


title: जन्माष्टमी व्रत कथा

text: देवकी की बातें सुनकर यशोदा ने कहा- हे बहन! विलाप मत करो। मैं भी गर्भवती हूँ। यदि मुझे कन्या हुई तो तुम अपने पुत्र के बदले उस कन्या को ले लेना। इस प्रकार तुम्हारा पुत्र कंस के हाथों मारा नहीं जाएगा।


title: जन्माष्टमी व्रत कथा

text: तदनन्तर कंस ने अपने द्वारपाल से पूछा- देवकी कहाँ है? इस समय वह दिखाई नहीं दे रही है। तब द्वारपाल ने कंस से नम्रवाणी में कहा- हे महाराज! आपकी बहन जल लेने तालाब पर गई हुई हैं। यह सुनते ही कंस क्रोधित हो उठा और उसने द्वारपाल को उसी स्थान पर जाने को कहा जहां वह गई हुई है। द्वारपाल की दृष्टि तालाब के पास देवकी पर पड़ी। तब उसने कहा कि आप किस कारण से यहां आई हैं। उसकी बातें सुनकर देवकी ने कहा कि मेरे गृह में जल नहीं था, जिसे लेने मैं जलाशय पर आई हूँ। इसके पश्चात देवकी अपने गृह की ओर चली गई।


title: जन्माष्टमी व्रत कथा

text: कंस ने पुनः द्वारपाल से कहा कि इस गृह में मेरी बहन की तुम पूर्णतः रक्षा करो। अब कंस को इतना भय लगने लगा कि गृह के भीतर दरवाजों में विशाल ताले बंद करवा दिए और दरवाजे के बाहर दैत्यों और राक्षसों को पहरेदारी के लिए नियुक्त कर दिया। कंस हर प्रकार से अपने प्राणों को बचाने के प्रयास कर रहा था। एक समय सिंह राशि के सूर्य में आकाश मंडल में जलाधारी मेघों ने अपना प्रभुत्व स्थापित किया। भादौ मास की कृष्णपक्ष की अष्टमी तिथि को घनघोर अर्द्धरात्रि थी। उस समय चंद्रमा भी वृष राशि में था, रोहिणी नक्षत्र बुधवार के दिन सौभाग्ययोग से संयुक्त चंद्रमा के आधी रात में उदय होने पर आधी रात के उत्तर एक घड़ी जब हो जाए तो श्रुति-स्मृति पुराणोक्त फल निःसंदेह प्राप्त होता है।


title: जन्माष्टमी व्रत कथा

text: इस प्रकार बताते हुए नारदजी ने इंद्र से कहा- ऐसे विजय नामक शुभ मुहूर्त में श्रीकृष्ण का जन्म हुआ और श्रीकृष्ण के प्रभाव से ही उसी क्षण बन्दीगृह के दरवाजे स्वयं खुल गए। द्वार पर पहरा देने वाले पहरेदार राक्षस सभी मूर्च्छित हो गए।


title: जन्माष्टमी व्रत कथा

text: देवकी ने उसी क्षण अपने पति वसुदेव से कहा- हे स्वामी! आप निद्रा का त्याग करें और मेरे इस अष्टम पुत्र को गोकुल में ले जाएँ, वहाँ इस पुत्र को नंद गोप की धर्मपत्नी यशोदा को दे दें। उस समय यमुनाजी पूर्ण रूप से बाढ़ग्रस्त थीं, किन्तु जब वसुदेवजी बालक कृष्ण को सूप में लेकर यमुनाजी को पार करने के लिए उतरे उसी क्षण बालक के चरणों का स्पर्श होते ही यमुनाजी अपने पूर्व स्थिर रूप में आ गईं। किसी प्रकार वसुदेवजी गोकुल पहुँचे और नंद के गृह में प्रवेश कर उन्होंने अपना पुत्र तत्काल उन्हें दे दिया और उसके बदले में उनकी कन्या ले ली। वे तत्क्षण वहां से वापस आकर कंस के बंदी गृह में पहुँच गए।


title: जन्माष्टमी व्रत कथा

text: प्रातःकाल जब सभी राक्षस पहरेदार निद्रा से जागे तो कंस ने द्वारपाल से पूछा कि अब देवकी के गर्भ से क्या हुआ? इस बात का पता लगाकर मुझे बताओ। द्वारपालों ने महाराज की आज्ञा को मानते हुए कारागार में जाकर देखा तो वहाँ देवकी की गोद में एक कन्या थी। जिसे देखकर द्वारपालों ने कंस को सूचित किया, किन्तु कंस को तो उस कन्या से भय होने लगा। अतः वह स्वयं कारागार में गया और उसने देवकी की गोद से कन्या को झपट लिया और उसे एक पत्थर की चट्टान पर पटक दिया किन्तु वह कन्या विष्णु की माया से आकाश की ओर चली गई और अंतरिक्ष में जाकर विद्युत के रूप में परिणित हो गई।


title: जन्माष्टमी व्रत कथा

text: उसने कंस से कहा कि हे दुष्ट! तुझे मारने वाला गोकुल में नंद के गृह में उत्पन्न हो चुका है और उसी से तेरी मृत्यु सुनिश्चित है। मेरा नाम तो वैष्णवी है, मैं संसार के कर्ता भगवान विष्णु की माया से उत्पन्न हुई हूँ, इतना कहकर वह स्वर्ग की ओर चली गई। उस आकाशवाणी को सुनकर कंस क्रोधित हो उठा। उसने नंदजी के गृह में पूतना राक्षसी को कृष्ण का वध करने के लिए भेजा किन्तु जब वह राक्षसी कृष्ण को स्तनपान कराने लगी तो कृष्ण ने उसके स्तन से उसके प्राणों को खींच लिया और वह राक्षसी कृष्ण-कृष्ण कहते हुए मृत्यु को प्राप्त हुई।


title: जन्माष्टमी व्रत कथा

text: जब कंस को पूतना की मृत्यु का समाचार प्राप्त हुआ तो उसने कृष्ण का वध करने के लिए क्रमशः केशी नामक दैत्य को अश्व के रूप में उसके पश्चात अरिष्ठ नामक दैत्य को बैल के रूप में भेजा, किन्तु ये दोनों भी कृष्ण के हाथों मृत्यु को प्राप्त हुए। इसके पश्चात कंस ने काल्याख्य नामक दैत्य को कौवे के रूप में भेजा, किन्तु वह भी कृष्ण के हाथों मारा गया। अपने बलवान राक्षसों की मृत्यु के आघात से कंस अत्यधिक भयभीत हो गया। उसने द्वारपालों को आज्ञा दी कि नंद को तत्काल मेरे समक्ष उपस्थित करो। द्वारपाल नंद को लेकर जब उपस्थित हुए तब कंस ने नंदजी से कहा कि यदि तुम्हें अपने प्राणों को बचाना है तो पारिजात के पुष्प ले आओ। यदि तुम नहीं ला पाए तो तुम्हारा वध निश्चित है।


title: जन्माष्टमी व्रत कथा

text: कंस की बातों को सुनकर नंद ने 'ऐसा ही होगा' कहा और अपने गृह की ओर चले गए। घर आकर उन्होंने संपूर्ण वृत्तांत अपनी पत्नी यशोदा को सुनाया, जिसे श्रीकृष्ण भी सुन रहे थे। एक दिन श्रीकृष्ण अपने मित्रों के साथ यमुना नदी के किनारे गेंद खेल रहे थे और अचानक स्वयं ने ही गेंद को यमुना में फेंक दिया। यमुना में गेंद फेंकने का मुख्य उद्देश्य यही था कि वे किसी प्रकार पारिजात पुष्पों को ले आएँ। अतः वे कदम्ब के वृक्ष पर चढ़कर यमुना में कूद पड़े।


title: जन्माष्टमी व्रत कथा

text: कृष्ण के यमुना में कूदने का समाचार श्रीधर नामक गोपाल ने यशोदा को सुनाया। यह सुनकर यशोदा भागती हुई यमुना नदी के किनारे आ पहुँचीं और उसने यमुना नदी की प्रार्थना करते हुए कहा- हे यमुना! यदि मैं बालक को देखूँगी तो भाद्रपद मास की रोहिणी युक्त अष्टमी का व्रत अवश्य करूंगी क्योंकि दया, दान, सज्जन प्राणी, ब्राह्मण कुल में जन्म, रोहिणियुक्त अष्टमी, गंगाजल, एकादशी, गया श्राद्ध और रोहिणी व्रत ये सभी दुर्लभ हैं।


title: जन्माष्टमी व्रत कथा

text: हजारों अश्वमेध यज्ञ, सहस्रों राजसूय यज्ञ, दान तीर्थ और व्रत करने से जो फल प्राप्त होता है, वह सब कृष्णाष्टमी के व्रत को करने से प्राप्त हो जाता है। यह बात नारद ऋषि ने इंद्र से कही। इंद्र ने कहा- हे मुनियों में श्रेष्ठ नारद! यमुना नदी में कूदने के बाद उस बालरूपी कृष्ण ने पाताल में जाकर क्या किया? यह संपूर्ण वृत्तांत भी बताएँ। नारद ने कहा- हे इंद्र! पाताल में उस बालक से नागराज की पत्नी ने कहा कि तुम यहाँ क्या कर रहे हो, कहाँ से आए हो और यहाँ आने का क्या प्रयोजन है?


title: जन्माष्टमी व्रत कथा

text: नागपत्नी बोलीं- हे कृष्ण! क्या तूने द्यूतक्रीड़ा की है, जिसमें अपना समस्त धन हार गया है। यदि यह बात ठीक है तो कंकड़, मुकुट और मणियों का हार लेकर अपने गृह में चले जाओ क्योंकि इस समय मेरे स्वामी शयन कर रहे हैं। यदि वे उठ गए तो वे तुम्हारा भक्षण कर जाएँगे। नागपत्नी की बातें सुनकर कृष्ण ने कहा- 'हे कान्ते! मैं किस प्रयोजन से यहाँ आया हूँ, वह वृत्तांत मैं तुम्हें बताता हूँ। समझ लो मैं कालियानाग के मस्तक को कंस के साथ द्यूत में हार चुका हूं और वही लेने मैं यहाँ आया हूँ। बालक कृष्ण की इस बात को सुनकर नागपत्नी अत्यंत क्रोधित हो उठीं और अपने सोए हुए पति को उठाते हुए उसने कहा- हे स्वामी! आपके घर यह शत्रु आया है। अतः आप इसका हनन कीजिए।


title: जन्माष्टमी व्रत कथा

text: अपनी स्वामिनी की बातों को सुनकर कालियानाग निन्द्रावस्था से जाग पड़ा और बालक कृष्ण से युद्ध करने लगा। इस युद्ध में कृष्ण को मूर्च्छा आ गई, उसी मूर्छा को दूर करने के लिए उन्होंने गरुड़ का स्मरण किया। स्मरण होते ही गरुड़ वहाँ आ गए। श्रीकृष्ण अब गरुड़ पर चढ़कर कालियानाग से युद्ध करने लगे और उन्होंने कालियनाग को युद्ध में पराजित कर दिया।


title: जन्माष्टमी व्रत कथा

text: अब कलियानाग ने भलीभांति जान लिया था कि मैं जिनसे युद्ध कर रहा हूँ, वे भगवान विष्णु के अवतार श्रीकृष्ण ही हैं। अतः उन्होंने कृष्ण के चरणों में साष्टांग प्रणाम किया और पारिजात से उत्पन्न बहुत से पुष्पों को मुकुट में रखकर कृष्ण को भेंट किया। जब कृष्ण चलने को हुए तब कालियानाग की पत्नी ने कहा हे स्वामी! मैं कृष्ण को नहीं जान पाई। हे जनार्दन मंत्र रहित, क्रिया रहित, भक्तिभाव रहित मेरी रक्षा कीजिए। हे प्रभु! मेरे स्वामी मुझे वापस दे दें। तब श्रीकृष्ण ने कहा- हे सर्पिणी! दैत्यों में जो सबसे बलवान है, उस कंस के सामने मैं तेरे पति को ले जाकर छोड़ दूँगा अन्यथा तुम अपने गृह को चली जाओ। अब श्रीकृष्ण कालियानाग के फन पर नृत्य करते हुए यमुना के ऊपर आ गए।


title: जन्माष्टमी व्रत कथा

text: तदनन्तर कालिया की फुंकार से तीनों लोक कम्पायमान हो गए। अब कृष्ण कंस की मथुरा नगरी को चल दिए। वहां कमलपुष्पों को देखकर यमुना के मध्य जलाशय में वह कालिया सर्प भी चला गया।


title: जन्माष्टमी व्रत कथा

text: इधर कंस भी विस्मित हो गया तथा कृष्ण प्रसन्नचित्त होकर गोकुल लौट आए। उनके गोकुल आने पर उनकी माता यशोदा ने विभिन्न प्रकार के उत्सव किए। अब इंद्र ने नारदजी से पूछा- हे महामुने! संसार के प्राणी बालक श्रीकृष्ण के आने पर अत्यधिक आनंदित हुए। आखिर श्रीकृष्ण ने क्या-क्या चरित्र किया? वह सभी आप मुझे बताने की कृपा करें। नारद ने इंद्र से कहा- मन को हरने वाला मथुरा नगर यमुना नदी के दक्षिण भाग में स्थित है। वहां कंस का महाबलशायी भाई चाणूर रहता था। उस चाणूर से श्रीकृष्ण के मल्लयुद्ध की घोषणा की गई। हे इंद्र!


title: जन्माष्टमी व्रत कथा

text: कृष्ण एवं चाणूर का मल्लयुद्ध अत्यंत आश्चर्यजनक था। चाणूर की अपेक्षा कृष्ण बालरूप में थे। भेरी शंख और मृदंग के शब्दों के साथ कंस और केशी इस युद्ध को मथुरा की जनसभा के मध्य में देख रहे थे। श्रीकृष्ण ने अपने पैरों को चाणूर के गले में फँसाकर उसका वध कर दिया। चाणूर की मृत्यु के पश्चात उनका मल्लयुद्ध केशी के साथ हुआ। अंत में केशी भी युद्ध में कृष्ण के द्वारा मारा गया। केशी के मृत्युपरांत मल्लयुद्ध देख रहे सभी प्राणी श्रीकृष्ण की जय-जयकार करने लगे। बालक कृष्ण द्वारा चाणूर और केशी का वध होना कंस के लिए अत्यंत हृदय विदारक था। अतः उसने सैनिकों को बुलाकर उन्हें आज्ञा दी कि तुम सभी अस्त्र-शस्त्रों से सुसज्जित होकर कृष्ण से युद्ध करो।


title: जन्माष्टमी व्रत कथा

text: हे इंद्र! उसी क्षण श्रीकृष्ण ने गरुड़, बलराम तथा सुदर्शन चक्र का ध्यान किया, जिसके परिणामस्वरूप बलदेवजी सुदर्शन चक्र लेकर गरुड़ पर आरूढ़ होकर आए। उन्हें आता देख बालक कृष्ण ने सुदर्शन चक्र को उनसे लेकर स्वयं गरुड़ की पीठ पर बैठकर न जाने कितने ही राक्षसों और दैत्यों का वध कर दिया, कितनों के शरीर अंग-भंग कर दिए। इस युद्ध में श्रीकृष्ण और बलदेव ने असंख्य दैत्यों का वध किया। बलरामजी ने अपने आयुध शस्त्र हल से और कृष्ण ने सुदर्शन चक्र से माघ मास की शुक्ल पक्ष की सप्तमी को विशाल दैत्यों के समूह का सर्वनाश किया।


title: जन्माष्टमी व्रत कथा

text: जब अन्त में केवल दुराचारी कंस ही बच गया तो कृष्ण ने कहा- हे दुष्ट, अधर्मी, दुराचारी अब मैं इस महायुद्ध स्थल पर तुझसे युद्ध कर तथा तेरा वध कर इस संसार को तुझसे मुक्त कराऊँगा। यह कहते हुए श्रीकृष्ण ने उसके केशों को पकड़ लिया और कंस को घुमाकर पृथ्वी पर पटक दिया, जिससे वह मृत्यु को प्राप्त हुआ। कंस के मरने पर देवताओं ने शंखघोष व पुष्पवृष्टि की। वहां उपस्थित समुदाय श्रीकृष्ण की जय-जयकार कर रहा था। कंस की मृत्यु पर नंद, देवकी, वसुदेव, यशोदा और इस संसार के सभी प्राणियों ने हर्ष पर्व मनाया।


title: जन्माष्टमी व्रत कथा

text: इस कथा को सुनने के पश्चात इंद्र ने नारदजी से कहा- हे ऋषि इस कृष्ण जन्माष्टमी का पूर्ण विधान बताएं एवं इसके करने से क्या पुण्य प्राप्त होता है, इसके करने की क्या विधि है?


title: जन्माष्टमी व्रत कथा

text: नारदजी ने कहा- हे इंद्र! भाद्रपद मास की कृष्णजन्माष्टमी को इस व्रत को करना चाहिए। उस दिन ब्रह्मचर्य आदि नियमों का पालन करते हुए श्रीकृष्ण का स्थापन करना चाहिए। सर्वप्रथम श्रीकृष्ण की मूर्ति स्वर्ण कलश के ऊपर स्थापित कर चंदन, धूप, पुष्प, कमलपुष्प आदि से श्रीकृष्ण प्रतिमा को वस्त्र से वेष्टित कर विधिपूर्वक अर्चन करें। गुरुचि, छोटी पीतल और सौंठ को श्रीकृष्ण के आगे अलग-अलग रखें। इसके पश्चात भगवान विष्णु के दस रूपों को देवकी सहित स्थापित करें।


title: जन्माष्टमी व्रत कथा

text: हरि के सान्निध्य में भगवान विष्णु के दस अवतारों, गोपिका, यशोदा, वसुदेव, नंद, बलदेव, देवकी, गायों, वत्स, कालिया, यमुना नदी, गोपगण और गोपपुत्रों का पूजन करें। इसके पश्चात आठवें वर्ष की समाप्ति पर इस महत्वपूर्ण व्रत का उद्यापन कर्म भी करें।


title: जन्माष्टमी व्रत कथा

text: यथाशक्ति विधान द्वारा श्रीकृष्ण की स्वर्ण प्रतिमा बनाएँ। इसके पश्चात 'मत्स्य कूर्म' इस मंत्र द्वारा अर्चनादि करें। आचार्य ब्रह्मा तथा आठ ऋत्विजों का वैदिक रीति से वरण करें। प्रतिदिन ब्राह्मण को दक्षिणा और भोजन देकर प्रसन्न करें।


title: जन्माष्टमी व्रत कथा

text: पश्चात सूर्य, सोम, यम, काल, संधि, भूत, पवन, दिक्‌पति, भूमि, आकाश, खेचर, अमर और ब्रह्मादि को नमस्कार कर पूर्व या उत्तर मुख बैठें।


title: जन्माष्टमी व्रत कथा

text: मूर्ति में बालक श्रीकृष्ण को स्तनपान कराती हुई देवकी हों और लक्ष्मीजी उनके चरण स्पर्श किए हों अथवा ऐसे भाव हो।


title: जन्माष्टमी व्रत कथा

text: जो व्यक्ति जन्माष्टमी के व्रत को करता है, वह ऐश्वर्य और मुक्ति को प्राप्त करता है। आयु, कीर्ति, यश, लाभ, पुत्र व पौत्र को प्राप्त कर इसी जन्म में सभी प्रकार के सुखों को भोग कर अंत में मोक्ष को प्राप्त करता है। जो मनुष्य भक्तिभाव से श्रीकृष्ण की कथा को सुनते हैं, उनके समस्त पाप नष्ट हो जाते हैं। वे उत्तम गति को प्राप्त करते हैं।


title: पटना तारामंडल

text: पटना तारामंडल पटना के इंदिरा गांधी विज्ञान परिसर में स्थित है। प्लैनेटरीयम बिहार काउंसिल ऑन साइंस एंड टेक्नोलॉजी के माध्यम से ₹ 11 करोड़ की कुल लागत पर बनाया गया था। 1989 में बिहार के मुख्यमंत्री सत्येंद्र नारायण सिन्हा ने उसी वर्ष शुरू होने के साथ संकल्पना की थी और उसी वर्ष 1 अप्रैल 1993 से जनता के लिए खोला गया। इसका नाम वरिष्ठ भारतीय राष्ट्रीय कांग्रेस नेता और भारत के पूर्व प्रधान मंत्री इंदिरा गांधी के नाम पर रखा गया है।


title: पटना तारामंडल

text: पटना प्लेनेटरीम एशिया में सबसे बड़े ग्रहों में से एक है। यह बड़ी संख्या में घरेलू और विदेशी पर्यटकों को आकर्षित करता है। तारामंडल में खगोल विज्ञान से संबंधित विषयों पर नियमित फिल्म शो हैं। इसमें प्रदर्शनी भी होती है, जो बहुत से आगंतुकों को आकर्षित करती है।


title: पटना तारामंडल

text: तारामंडल में लगभग दो दशक से चल रहे स्काई थियेटर शो को और आकर्षक बनाने की तैयारी चल रही है। तारामंडल सेल्युलॉइड फिल्म के पारंपरिक ऑप्टो-मैकेनिकल प्रक्षेपण का उपयोग करता है।


title: गया अंतर्राष्ट्रीय हवाई-अड्डा

text: गया अंतर्राष्ट्रीय हवाई-अड्डा बिहार के गया एवं बोधगया शहरों के बीच अवस्थित है। फिलहाल यह हवाई अड्डा देश में सिर्फ कोलकाता से सीधे सीधे जुड़ा हुआ है। बौद्ध पर्यटन को देखते हुये सन 2004 में भारत सरकार ने इस हवाई-अड्डे का विकास सुनिश्चित किया और अब यह शहर श्रीलंका की राजधानी कोलंबो और थाईलैंड की राजधानी बैंकाक से सीधे हवाई संपर्क में है। श्रीलंकन एअरलाइंस की जहाजें हफ़्ते में तीन बार बरास्ता गया दिल्ली के लिये जाती है। जबकि इंडियन एअरलाइंस की जहाज हफ़्ते में चार दिन बैंकाक से उड़ान भरकर बरास्ता कोलकाता गया तक आती है।


title: ऊष्मा विनिमायक

text: ऊष्मा विनिमायक (हीट इक्सचेंजर) एक माध्यम से दूसरे माध्यम में प्रभावी ऊष्मा अंतरण के लिए बनाया गया एक उपकरण है। माध्यम एक ठोस दीवार से अलग हो सकता है, ताकि वे कभी आपस में ना मिलें, या वे सीधे संपर्क में हो सकें. इनका उपयोग स्थान तापन, प्रशीतन, एयर कंडीशनिंग, बिजली संयंत्र, रसायन संयंत्र, पेट्रो रसायन संयंत्र, पेट्रोलियम रिफ़ाइनरी और प्राकृतिक गैस संसाधन में व्यापक रूप से होता है। ताप विनिमायक का एक सामान्य उदाहरण कार का रेडिएटर है, जिसमें ताप स्रोत, एक गर्म इंजन-शीतलन तरल पदार्थ, जल होने की वजह से रेडिएटर (अर्थात् ताप अंतरण माध्यम) के ज़रिए बह रही हवा में ताप अंतरित करता है।


title: ऊष्मा विनिमायक

text: ताप विनिमायकों को उनकी प्रवाह व्यवस्था के अनुसार वर्गीकृत किया जा सकता है। "समानांतर-प्रवाह" वाले ताप विनिमायकों में, दो तरल पदार्थ एक ही छोर से विनियामक में प्रवेश करते हैं और दूसरे छोर पर एक दूसरे से समानांतर यात्रा करते हैं। "प्रतिकूल-प्रवाह" ताप विनिमायकों में तरल पदार्थ विपरीत छोर से विनिमायक में प्रवेश करते हैं। प्रतिकूल प्रवाह डिज़ाइन अत्यधिक कार्यक्षम हैं, जोकि ताप (अंतरण) माध्यम से अधिक ताप अंतरित कर सकते हैं। प्रतिकूल प्रवाह विनिमय देखें. "तिरछे-प्रवाह" ताप विनिमायक में, तरल पदार्थ विनिमय के ज़रिए मोटे तौर पर एक दूसरे से लंबतः यात्रा करते हैं।


title: ऊष्मा विनिमायक

text: दक्षता के लिए, ताप विनिमायकों की डिज़ाइन, विनिमायक के माध्यम से तरल पदार्थ के प्रवाह के विरुद्ध प्रतिरोध शक्ति को कम करते हुए, दो तरल पदार्थ के बीच दीवार के क्षेत्रफल को बढ़ाने के लिए तैयार की गई है। विनिमायक का कार्य-निष्पादन एक या दोनों दिशाओं में पंखों या नालियों को जोड़ने से भी प्रभावित हो सकता है, जो क्षेत्रफल को बढ़ाते हैं और तरल प्रवाह की नाली बना सकते हैं या खलबली पैदा कर सकते हैं।


title: ऊष्मा विनिमायक

text: ताप अंतरण सतह के आर-पार तापमान, स्थिति के साथ बदलता रहता है, लेकिन एक उपयुक्त औसत तापमान निरूपित किया जा सकता है। अधिक सरल प्रणालियों में यह लॉग औसत तापमान अंतर (LMTD) है। कभी-कभी LMTD की प्रत्यक्ष जानकारी उपलब्ध नहीं होती और NTU विधि का प्रयोग किया जाता है।


title: ऊष्मा विनिमायक

text: शेल और ट्यूब ताप विनिमायक, नलियों की एक श्रृंखला से मिलकर बनता है। इन नलियों के समूह में तरल पदार्थ होता है, जिसे गर्म या ठंडा करना पड़ता है। दूसरा तरल पदार्थ, गर्म या ठंडा की जा रही नलियों पर से गुज़रता है, ताकि वह ताप प्रदान करे या आवश्यक ताप अवशोषित कर सके। नलियों के सेट को ट्यूब बंडल कहा जाता है और यह कई प्रकार की नलियों से मिल कर बनाया जा सकता है: सादे, अनुलंबीय पंखों वाले आदि। शेल और ट्यूब ताप विनिमायक आम तौर पर उच्च दबाव वाले अनुप्रयोगों के साथ (जहां दबाव 30 बार से अधिक और तापमान 260 °C से अधिक हो) इस्तेमाल किए जाते हैं। इसका कारण है कि शेल और ट्यूब ताप विनिमायक अपने आकार के कारण मज़बूत हैं। शेल और ट्यूब विनिमायकों में ट्यूबों को डिज़ाइन करते समय ऐसे कई ऊष्मीय डिज़ाइन विशेषताएं हैं, जिनको हिसाब में लेना होगा। इनमें शामिल हैं:


title: ऊष्मा विनिमायक

text: ताप विनिमायक का एक अन्य प्रकार प्लेट ताप विनिमायक है। यह बना है कई, पतली, थोड़े-वियोजित प्लेटों से जिनका क्षेत्रफल बहुत अधिक हो और जिनमें ताप अंतरण के लिए तरल पदार्थ के प्रवाह मार्ग मौजूद हैं। शेल और ट्यूब ताप विनिमायक की तुलना में, किसी सीमित जगह पर, खड़ी प्लेटों की यह व्यवस्था और अधिक प्रभावी हो सकती है। गैस्केट और टांका लगाने की प्रौद्योगिकी में प्रगति ने प्लेट-टाइप ताप विनिमायकों को अधिक व्यावहारिक बना दिया है। HVAC अनुप्रयोगों में, इस प्रकार के बड़े ताप विनिमायकों को "प्लेट-एंड-फ़्रेम" कहते हैं; जब खुले लूपों में इस्तेमाल किए जाएं तो ये ताप विनिमायक, सामान्य रूप से गैस्केट टाइप के होते हैं, ताकि आवधिक तौर पर पुरजों को खोलना, सफाई और निरीक्षण संभव हो सके। कई प्रकार के स्थाई तौर पर जुडे प्लेट ताप विनिमायक मौजूद हैं, जैसे कि डिप-ब्रेज़ तथा वैक्यूम-ब्रेज़ किए हुए प्लेट प्रकार और अक्सर उन्हें बंद लूप अनुप्रयोगों के लिए निर्दिष्ट किया जाता है, जैसे कि प्रशीतन. प्लेट ताप विनिमायक, प्रयुक्त प्लेटों के प्रकार और उन प्लेटों के विन्यास के आधार पर भी अलग हो सकते हैं। कुछ प्लेटों को "फ़ीता" या अन्य पैटर्न में मुद्रांकित किया जा सकता है, जहां दूसरों में मशीनी पंख और/या खांचे हो सकते हैं।


title: ऊष्मा विनिमायक

text: तीसरे प्रकार के ताप विनिमायक हैं पुनर्योजक ताप विनिमायक. इसमें, एक प्रक्रिया से ताप (ताप माध्यम) को तरल पदार्थ गर्म करने के लिए इस्तेमाल किया जाता है और उसी प्रकार का तरल पदार्थ ताप विनिमायक के दोनों ओर प्रयुक्त होता है (ये ताप विनिमायक या तो प्लेट-एंड-फ़्रेम निर्माण हो सकते हैं या शेल-एंड-ट्यूब)। इन विनिमायकों का उपयोग केवल गैसों के लिए किया जाता है और तरल पदार्थ के लिए नहीं। इसका प्रमुख कारक ताप अंतरण मैट्रिक्स की ताप क्षमता है। यह भी देखें: प्रतिधारा-विनिमय, पुनर्योजित्र, मितउपयोजित्र


title: ऊष्मा विनिमायक

text: एक चौथे प्रकार का ताप विनिमायक, ताप को रोक रखने के लिए एक मध्यवर्ती द्रव या ठोस भंडार का उपयोग करता है, जिसे बाद में निर्मोचन के लिए ताप विनिमायक के दूसरे छोर पर खिसकाया जाता है। इसके दो उदाहरण हैं रुद्धोष्म चक्र, जिसमें पतले धागों सहित एक बड़ा पहिया गर्म और ठंडे तरल पदार्थ और तरल ताप विनिमायकों के माध्यम से घूमता रहता है।


title: ऊष्मा विनिमायक

text: इस प्रकार का ताप विनिमायक एकक की प्रभावशीलता को बढ़ाने के लिए पंखों वाले "सैंडविच्ड" (बीच में रखे) पथ का इस्तेमाल करता है। इसकी डिजाइन में, तिरछे प्रवाह और प्रतिप्रवाह सहित सीधे पंख, ऑफ़सेट पंख और लहरदार पंख जैसे विभिन्न पंख विन्यास भी साथ शामिल हैं।


title: ऊष्मा विनिमायक

text: प्लेट और फ़िन ताप विनिमायक आम तौर पर एल्यूमीनियम मिश्र धातु के बने होते है, जो उच्च ताप अंतरण दक्षता उपलब्ध कराते हैं। सामग्री, प्रणाली को कम तापमान पर काम करने में सक्षम बनाती है और उपकरण का भार कम करती है। प्लेट और फ़िन ताप विनिमायकों का ज्यादातर उपयोग, प्राकृतिक गैस, हीलियम और ऑक्सीजन द्रवीकरण संयत्र, वायु अलगाव संयंत्र और मोटर और विमान इंजन जैसे परिवहन उद्योगों के समान कम तापमान वाली सेवाओं के लिए किया जाता है।


title: ऊष्मा विनिमायक

text: यह एक ऐसा ताप विनिमायक है जिसमें तरल पदार्थ (अक्सर पानी) की बौछार के माध्यम से ऊपर की तरफ गैस बहता है और फिर तरल पदार्थ को ठंडा करने से पहले कहीं और ले जाया जाता है। आम तौर पर इसका इस्तेमाल गैसों को ठंडा करने के लिए और साथ ही कुछ अशुद्धियों को दूर करने के लिए किया जाता है, ताकि एक साथ दो समस्याएं सुलझ सकें. इसका व्यापक रूप से उपयोग एस्प्रेसो मशीन में एस्प्रेसो के निष्कर्षण के लिए प्रयुक्त बहुत अधिक गर्म पानी को ठंडा करने में ऊर्जा बचाने की पद्धति के रूप में किया जाता है।


title: ऊष्मा विनिमायक

text: वेस्ट हीट रिकवरी यूनिट (WHRU) एक ताप विनिमायक है जो गर्म गैस धारा से ताप को कार्यकारी माध्यम में अंतरित करते समय, आम तौर पर पानी या तेल से, उसे पुनःप्राप्त करता है। गर्म गैस धारा, गैस टरबाइन या डीजल इंजन या उद्योग या रिफाइनरी से अपशिष्ट गैस से निकसित गैस हो सकती है।


title: ऊष्मा विनिमायक

text: एक अन्य प्रकार के ताप विनिमायक को "(डायनमिक) स्क्रेप्ड सर्फ़ेस हीट एक्सचेंजर" कहा जाता है। इसका उपयोग मुख्यतः उच्च-श्यानता वाले उत्पादों के तापन या शीतलन, क्रिस्टलीकरण प्रक्रिया, वाष्पीकरण तथा अधिक अवरुद्ध होने वाले अनुप्रयोगों के लिए किया जाता है। सतह के अपघर्षण के कारण दीर्घ परिचालन समय हासिल किया जाता है, जिससे प्रक्रिया के दौरान अवरोध का परिहार और धारणीय ताप अंतरण दर प्राप्त किया जा सकता है।


title: ऊष्मा विनिमायक

text: केवल एकल प्रावस्था में तरल पदार्थों के तापन या शीतलन के अलावा, ताप विनिमायकों का उपयोग द्रव को गरम करते हुए उसके वाष्पीकरण (या उबालने) के लिए या वाष्प को ठंडा करने या द्रवित करने के लिए संघनित्र के रूप में किया जा सकता है। रासायनिक संयंत्रों और परिष्करण शालाओं में, आसवन टावरों के लिए आवक पोषकों को गर्म करने के लिए प्रयुक्त पुनर्वाष्पित्र अक्सर ताप विनिमायक होते हैं।


title: ऊष्मा विनिमायक

text: बिजली संयंत्र जिनमें वाष्प संचालित टरबाइन होते हैं, सामान्यतः पानी को उबाल कर वाष्प में परिवर्तित करने के लिए ताप विनिमायकों का उपयोग करते हैं। पानी से भाप बनाने के लिए ताप विनिमायक या उसके समान इकाइयों को अक्सर बॉयलर या वाष्पित्र कहा जाता है।


title: ऊष्मा विनिमायक

text: दाबानुकूलित जल रिएक्टर नामक परमाणु ऊर्जा संयंत्रों में, प्राथमिक (रिएक्टर संयंत्र) प्रणाली से माध्यमिक (वाष्प संयंत्र) प्रणाली में ताप गुज़ारने वाले विशेष बड़े ताप विनिमायकों को वाष्प जनित्र कहा जाता है, जो इस प्रक्रिया में जल से वाष्प का उत्पादन करते हैं। वाष्प-संचालित टर्बाइनों का उपयोग करने वाले सभी जीवाश्म ईंधन झोंकने वाले और परमाणु विद्युत संयंत्रों में, पुनः उपयोग के लिए टर्बाइनों से निकसित वाष्प के संघनन (जल में परिवर्तित करने) के लिए सतह संघनित्र होते हैं।


title: ऊष्मा विनिमायक

text: रासायनिक और अन्य संयंत्रों में ऊर्जा और शीतलन क्षमता के संरक्षण के लिए, ठंडा करने की ज़रूरत वाली धारा से गरम करने की आवश्यकता वाली अन्य धारा में ताप को अंतरित करने के लिए पुनर्योजी ताप विनिमायकों का उपयोग किया जा सकता है, जैसे कि आसुत शीतलन और पुनर्वाष्पित्र पोषक पूर्व-तापन.


title: ऊष्मा विनिमायक

text: इस शब्द का उपयोग ऐसे ताप विनिमायकों के लिए भी किया जा सकता है जो अपनी संरचना के भीतर ऐसी सामग्री रखते हैं जिसकी प्रावस्था में परिवर्तन होता है। यह आम तौर पर ठोस से द्रव प्रावस्था है, जिसका कारण इन दो अवस्थाओं के बीच केवल न्यून मात्रा अंतर है। प्रावस्थाओं का यह परिवर्तन प्रभावी ढंग से एक बफ़र के रूप में कार्य करता है क्योंकि यह एक स्थिर तापमान पर होता है, लेकिन तब भी ताप विनिमायक को अतिरिक्त ताप स्वीकार करने की अनुमति देता है। एक उदाहरण जहां इसकी जांच की गई है, वह है उच्च शक्ति विमान इलेक्ट्रॉनिक्स में उपयोगार्थ.


title: ऊष्मा विनिमायक

text: प्रत्यक्ष संपर्क ताप विनिमायकों में, एक विभाजित करने वाली दीवार के अभाव में दो प्रावस्थाओं की गर्म और ठंडी धाराओं के बीच अंतरण शामिल है। इस प्रकार इन ताप विनिमायकों को निम्नतः वर्गीकृत किया जा सकता है:


title: ऊष्मा विनिमायक

text: अधिकांश प्रत्यक्ष संपर्क ताप विनिमायक, गैस - द्रव श्रेणी के तहत आते हैं, जहां गैस और द्रव के बीच ताप का अंतरण बूंदें, झिल्ली या फुहारे के रूप में होता है। [2]


title: ऊष्मा विनिमायक

text: इस प्रकार के ताप विनिमायकों का मुख्य रूप से उपयोग एयर कंडीशनिंग, आर्द्रीकरण, जल शीतलन और संघनन संयंत्रों में होता है।


title: ऊष्मा विनिमायक

text: ताप विनिमायकों के व्यापक उपयोगों में से एक है इमारतों और वाहनों का वातानुकूलन. ताप विनिमायकों के इस वर्ग को आम तौर पर "एयर कॉयल" या केवल "कॉयल" कहा जाता है, जो उनके अक्सर-सर्पिल आंतरिक नलिका के कारण है। द्रव से वायु, या वायु से द्रव HVAC कॉयल आम तौर पर संशोधित प्रतिप्रवाह व्यवस्था है। वाहनों में, ताप कॉयलों को अक्सर हीटर कोर कहा जाता है।


title: ऊष्मा विनिमायक

text: इन ताप विनिमायकों के द्रव की ओर, सामान्य तरल पदार्थ हैं, जल, जल-ग्लाइकॉल घोल, वाष्प, या प्रशीतक. "तापन कॉयल" के लिए, गर्म पानी और भाप सबसे आम हैं और उदाहरणतः इस गर्म द्रव की बॉयलर द्वारा आपूर्ति की जाती है। "शीतलन कॉयल" के लिए, सबसे आम हैं ठंडा पानी और प्रशीतक. ठंडे पानी की आपूर्ति शीतलक से की जाती है जो संभवतः बहुत दूर स्थित हो, लेकिन प्रशीतक निकटतम संघनक इकाई से आनी चाहिए। जब प्रशीतक का उपयोग किया जाता है, वाष्प-संपीडन प्रशीतन चक्र में शीतलन कॉयल वाष्पक है। HVAC कॉयल जो प्रशीतकों के इस प्रत्यक्ष-विस्तारण का उपयोग करते हैं, उन्हें सामान्यतः "DX कॉयल" कहा जाता है।


title: ऊष्मा विनिमायक

text: HVAC कॉयलों के वायु की ओर, तापन और प्रशीतन के लिए प्रयुक्त के बीच एक महत्वपूर्ण अंतर मौजूद रहता है। मनोमिति की वजह से, वायु जिसे ठंडा किया जाता है उससे नमी बाहर संघनित होती है, सिवाय अत्यधिक शुष्क वायु प्रवाह के. कुछ हवा के तापन से उस वायु प्रवाह द्वारा जल धारण करने की क्षमता बढ़ जाती है। अतः हीटिंग कॉयल को अपनी वायु की दिशा में नमी संघनन पर ध्यान देने की ज़रूरत नहीं है, लेकिन कूलिंग कॉयल को अपने विशिष्ट "अंतर्निहित" (नमी) और साथ ही "पर्याप्त" (शीतलन) भार धारित करने के लिए समुचित रूप से डिज़ाइन और चयन किया जाना चाहिए। पानी जिसे निकाल दिया जाता है "संघनक" कहलाता है।


title: ऊष्मा विनिमायक

text: कई जलवायु के लिए, जल या वाष्प HVAC कॉयलों को हिमीकरण दशाओं में खुला छोड़ा जा सकता है। क्योंकि पानी जमने पर फैलता है, केवल एक प्रशीतन से ही, ये कुछ महंगे और प्रतिस्थापित करने में मुश्किल, पतली-दीवार वाले ताप विनिमायक आसानी से क्षतिग्रस्त या नष्ट हो सकते हैं। अतः HVAC डिज़ाइनर, संस्थापक और प्रचालकों की प्रमुख चिंता का विषय है, कॉयलों की प्रशीतन से सुरक्षा.


title: ऊष्मा विनिमायक

text: ताप विनिमायकों के पंखों में दंतुरण की स्थापना से संघनन को नियंत्रित किया जा सका, जो ठंडी हवा में जल के अणुओं को रहने देते हैं। इस आविष्कार ने शीतलन प्रक्रिया के पाग के बिना प्रशीतन को अनुमत किया।


title: ऊष्मा विनिमायक

text: कई घरों में विशिष्टतः मौजूद प्रत्यक्ष-दहन भट्टियों में ताप विनिमायक, 'कॉयल' नहीं हैं। बजाय इसके वे गैस से हवा ताप विनिमायक हैं, जो आम तौर पर कटे स्टील शीट धातु के बने होते हैं। दहन उत्पाद इन ताप विनिमायकों के एक ओर से गुज़रते हैं और वातानुकूलित की जाने वाली हवा दूसरी ओर से. इसलिए "दरारयुक्त ताप विनिमायक" ख़तरनाक स्थिति है, जिस पर तत्काल ध्यान देने की आवश्यकता है, क्योंकि इससे दहन उत्पादों के भवन में प्रवेश की संभावना रहती है।


title: ऊष्मा विनिमायक

text: एक सर्पिल ताप विनिमायक (SHE) से तात्पर्य एक चक्करदार (कुंडलाकार) नलिका विन्यास से है, अधिकतर यह शब्द सपाट सतहों की जोड़ी को सन्दर्भित करता है जिन्हें एक प्रति-प्रवाह व्यवस्था में दो नालियां बनाने के लिए कुंडलाकार लपेटा जाता है। दो नालियों में से प्रत्येक में एक लंबां घुमावदार मार्ग होता है। तरल प्रवेशद्वारों की जोड़ी स्पर्शरेखीय तौर पर सर्पिल बाहरी भुजाओं से जुड़ी रहती हैं और अक्षीय द्वार आम हैं, पर वैकल्पिक.


title: ऊष्मा विनिमायक

text: SHE का मुख्य लाभ उसके स्थान का अत्यधिक कुशल उपयोग है। इस विशेषता को अक्सर उभारा जाता है और आंशिक रूप से पुनःनिर्धारित किया जाता है ताकि ताप विनिमायक डिज़ाइन में विख्यात तालमेल के अनुसार निष्पादन में अन्य सुधार लाने के अन्य लाभ उठा सकें. (एक उल्लेखनीय तालमेल पूंजी लागत बनाम प्रचालन लागत है।) एक छोटे पदचिह्न को पाने के लिए सुसंबद्ध SHE का इस्तेमाल किया जा सकता है और इस प्रकार कम दाब गिरावट, कम पंपिंग ऊर्जा, उच्च तापीय क्षमता और कम ऊर्जा लागत पाने के लिए, समग्रतः कम पूंजी लागत, या अधिक बड़े SHE का इस्तेमाल किया जा सकता है।


title: ऊष्मा विनिमायक

text: रोलिंग से पहले झलाई किए गए अंतर-मेखों का उपयोग करते हुए, सर्पिल नालियों में पत्रकों के बीच दूरी बनाए रखी जाती है। जब मुख्य सर्पिल पैक रोल किया जाता है, तो वैकल्पिक ऊपर और नीचे के किनारों की झलाई की जाती है और प्रत्येक सिरे को मुख्य ढांचे के गैसकिट लगे चपटे या शंक्वाकार आवरण से बंद किया जाता है। यह सुनिश्चित करता है कि दोनों द्रवों में कोई मिश्रण नहीं होगा। यदि रिसाव होता है, वह परिधि से वातावरण में या उसी तरल पदार्थ युक्त किसी मार्ग में होगा।


title: ऊष्मा विनिमायक

text: SHE का उपयोग अक्सर तरल पदार्थ के तापन में होता है जिसमें ठोस पदार्थ शामिल होते हैं और इस प्रकार ताप विनिमायक के अंदरूनी भाग को अवरुद्ध करने की उनमें प्रवृत्ति होती है।


title: ऊष्मा विनिमायक

text: न्यून दाब गिरावट SHE को आसानी से अवरुद्धता को संभालने की क्षमता देती है। SHE एक "स्वतः सफाई" व्यवस्था का उपयोग करती है, जिसके तहत अवरुद्ध सतह स्थानीय तौर पर द्रव वेग बढ़ाते हैं, जिससे अवरुद्ध सतह पर तलकर्षण (या द्रव घर्षण) बढ़ जाता है, इस प्रकार अवरोधक को हटाने में मदद मिलती है और ताप विनिमायक साफ़ रखा जा सकता है। "ताप अंतरण की सतह बनाने वाली आंतरिक दीवार अक्सर मोटी होती है, जो SHE को काफ़ी मज़बूत बनाती है और प्रतिकूल परिवेशों में लंबे समय तक टिकी रहती हैं।"


title: ऊष्मा विनिमायक

text: इन्हें भट्टी की भांति खोल कर, आसानी से साफ किया जा सकता है, जहां जमा किसी अवरोधक को दाब धुलाई से हटाया जा सकता है।


title: ऊष्मा विनिमायक

text: SHE पास्तुरीकरण, पाचक तापन, ताप पुनःप्राप्ति, पूर्व-तापन (देखें: प्रतिप्रापक) और बहिःप्रवाही शीतलन जैसे अनुप्रयोगों के लिए उत्तम है। अवमल के उपचार के लिए, आम तौर पर SHE ताप विनिमायकों के अन्य प्रकारों से छोटे हैं।


title: ऊष्मा विनिमायक

text: आवेष्टित अनेक विसंगतियों के कारण, इष्टतम ताप विनिमायकों का चयन चुनौतीपूर्ण है। हस्त गणना संभव है, लेकिन कई पुनरावृत्तियों की विशिष्ट ज़रूरत है। इसलिए, ताप विनिमायकों का चुनाव, सिस्टम डिज़ाइनरों द्वारा, जो आम तौर पर इंजीनियर होते हैं, या उपकरण विक्रेताओं द्वारा अक्सर कंप्यूटर प्रोग्रामों के माध्यम से किया जाता है।


title: ऊष्मा विनिमायक

text: एक उपयुक्त ताप विनिमायक के चयन के लिए, सिस्टम डिज़ाइनर (या उपकरण विक्रेता) सबसे पहले प्रत्येक ताप विनिमायक के प्रकार के लिए डिज़ाइन की सीमाओं पर विचार करेंगे।


title: ऊष्मा विनिमायक

text: हालांकि अक्सर लागत पहली मूल्यांकन कसौटी है, तथापि कई अन्य महत्वपूर्ण चयन मानदंड मौजूद हैं, जिनमें शामिल हैं:


title: ऊष्मा विनिमायक

text: सही ताप विनिमायक (HX) के चयन के लिए, ताप विनिमायकों के विभिन्न प्रकार और जिस परिवेश में इकाई के परिचालन की अपेक्षा है, उसके बारे में कुछ जानकारी आवश्यक है। आम तौर पर विनिर्माण उद्योग में, अंतिम उत्पाद हासिल करने के लिए केवल एक प्रक्रिया या प्रणाली के लिए कई अलग ताप विनिमायकों का इस्तेमाल किया जाता है। उदाहरण के लिए, पूर्व-तापन के लिए, एक केतली HX, 'संवाहक' तरल पदार्थ के लिए दोहरी नली वाला HX और अंतिम शीतलन के लिए प्लेट और फ़्रेम HX. ताप विनिमायकों के प्रकार और परिचालन अपेक्षाओं के बारे में समुचित जानकारी के साथ, प्रक्रिया को इष्टतम करने के लिए उचित चयन किया जा सकता है।


title: ऊष्मा विनिमायक

text: प्लेट और नलिकाकार ताप विनिमायक की सुस्वस्थता निरीक्षण का स्वस्थानी परीक्षण चालकता या हीलियम गैस तरीके से कर सकते हैं। ये तरीक़े प्रति संक्रमण को रोकने के लिए प्लेटों या ट्यूबों की अखंडता और गैस्केटों की दशा की पुष्टि करते हैं।


title: ऊष्मा विनिमायक

text: ताप विनिमायक नलियों की दशा की निगरानी एडी धारा परीक्षण जैसे अविध्वंसक तरीक़ों के माध्यम से आयोजित की जा सकती है।


title: ऊष्मा विनिमायक

text: जल प्रवाह और निक्षेपों की क्रियाविधि अक्सर संगणनात्मक तरल गतिकी या CFD से प्रेरित होती है। कुछ ताप विनिमायकों में अवरोधन एक गंभीर समस्या है। नदी के पानी का अक्सर शीतलक जल जैसा इस्तेमाल होता है, जिसकी वजह से ताप विनिमायकों में जैविक मलबे का प्रवेश और परतों का निर्माण तथा ताप अंतरण गुणांक में कमी होती है। एक अन्य आम समस्या है पपड़ी जमना, जो कैल्शियम कार्बोनेट या मैग्नीशियम कार्बोनेट जैसे रसायनों की जमा परतों से बनी होती है।


title: ऊष्मा विनिमायक

text: अवरोधन तब होता है जब तरल पदार्थ ताप विनिमायक के माध्यम से गुज़रता है और तरल पदार्थ से मैल नलियों की सतह पर अवक्षिप्त होती हैं।


title: ऊष्मा विनिमायक

text: अवरोधन का प्रभाव गरम नलियों की अपेक्षा ताप विनिमायक की ठंडी नलियों में प्रचुर मात्रा में होता है। इसका कारण है अशुद्धि के ठंडे तरल पदार्थ में घुलने की कम संभावना. यह इस वजह से है कि अधिकांश पदार्थों में तापमान वृद्धि के साथ-साथ विलेयता में वृद्धि होती है। एक उल्लेखनीय अपवाद है खारा जल, जहां इसकी ठीक विपरीत स्थिति है।


title: ऊष्मा विनिमायक

text: अवरोधन ताप के अंतरण के लिए अनुप्रस्थ क्षेत्र को कम करता है और ताप विनिमायक के आर-पार ताप अंतरण के विपरीत प्रतिरोध को बढ़ाता है। इसका कारण है अवरोधक परत की तापीय चालकता का कम होना. यह समग्र ताप अंतरण गुणांक और ताप विनिमायक की क्षमता को कम करता है। बदले में इससे पंपिंग और रखरखाव लागत में वृद्धि हो सकती है।


title: ऊष्मा विनिमायक

text: अवरोधन नियंत्रण के परंपरागत अभिगम में आवधिक प्रयोगशाला परीक्षण के साथ, जीव-नाशी और पपड़ी-रोधी रसायनों का "अंधाधुंध" उपयोग है। यह अक्सर रसायनों के अत्यधिक उपयोग में परिणत होता है, जो प्रणाली में ज़ंग लगने और विषाक्त अपशिष्ट को बढ़ाने जैसे अंतर्निहित दुष्प्रभाव साथ ले आते हैं - जिनमें अनावश्यक उपचार की वृद्धिशील लागत भी शामिल है।


title: ऊष्मा विनिमायक

text: लेकिन तरल वातावरण में अवरोधन की सतत निगरानी के लिए समाधान भी मौजूद हैं, जैसे नियोसेन्स FS सेंसर, जो अवरोधन की मोटाई और तापमान दोनों को मापते हैं, जिसमें रसायनों के उपयोग का अनुकूलन और सफ़ाई की कार्यक्षमता पर नियंत्रण अनुमत है।


title: ऊष्मा विनिमायक

text: प्लेट ताप विनिमायकों को आवधिक तौर पर खोल कर साफ़ करना चाहिए। नलिकाकार ताप विनिमायकों की एसिड से सफ़ाई, बालू-क्षेपण, उच्च-दाब युक्त जल फ़व्वारा, बुलेट सफ़ाई या ड्रिल छड़ों जैसी पद्धतियों से साफ़ किया जा सकता है।


title: ऊष्मा विनिमायक

text: बड़े पैमाने पर प्रशीतन जल प्रणालियों के लिए ताप विनिमायकों में, शुद्धिकरण, रसायन का संयोजन और परीक्षण जैसे जल उपचार का उपयोग, ताप विनिमय उपकरण को बाधित होने से रोकने के लिए किया जाता है। विद्युत संयंत्र आदि के लिए वाष्प प्रणालियों में अन्य जल उपचार का भी इस्तेमाल किया जाता है, ताकि ताप विनिमायक व अन्य उपकरणों में अवरुद्धता और ज़ंग लगने को कम किया जा सके।


title: ऊष्मा विनिमायक

text: कई क़िस्म की कंपनियों ने जैव-अवरुद्धता को रोकने के लिए जलवाहित दोलन प्रौद्योगिकी का इस्तेमाल शुरू कर दिया है। रसायनों के उपयोग के बिना, इस प्रकार की प्रौद्योगिकी ने ताप विनिमायकों में न्यून-दाब ह्रास उपलब्ध कराने में मदद की है।


title: ऊष्मा विनिमायक

text: मानव के फेफड़े भी अपने अधिक क्षेत्रफल व मात्रा के अनुपात के कारण अत्यंत कुशल ताप विनिमायक के रूप में सेवा देते हैं।


title: ऊष्मा विनिमायक

text: बाह्य वृषण वाली प्रजातियों में (जैसे कि मनुष्य), वृषण प्रतानाकार स्नायुजाल कहलाने वाले नसों के जाल से घिरा होता है। यह वृषण तक पहुंचने वाले रक्त को ठंडा करता है, जबकि वापस लौटने वाले रक्त का पुनर्तापन करता है।


title: ऊष्मा विनिमायक

text: मछली और व्हेल के परिसंचरण तंत्र में स्वाभाविक रूप से "प्रतिधारा" ताप विनिमायकों की मौजूदगी होती है। त्वचा तक गर्म खून ले जाने वाली धमनियां, त्वचा से ठंडा खून ले जाने वाली नसों के साथ गुंथी होती हैं, जिससे गर्म रक्त धमनियां, ठंडे शिरापरक खून के साथ गर्मी का आदान-प्रदान कर सके। यह ठंडे जल में समग्र ऊष्मा के नुकसान को कम कर देता है। ताप विनिमायक बलीन व्हेल की जिह्वा में भी मौजूद हैं, जहां बड़ी मात्रा में उनके मुंह के माध्यम से पानी प्रवहित होती रहती है। जलग पक्षी, जल में अपने पैरों के माध्यम से, शरीर से होने वाले ऊष्मा के ह्रास को सीमित करने के लिए, ऐसी ही प्रणाली का उपयोग करते हैं।


title: ऊष्मा विनिमायक

text: बड़े पैमाने पर औद्योगिक प्रक्रियाओं के शीतलन या तापन के लिए उद्योग में ताप विनिमायकों का व्यापक रूप से उपयोग किया जाता है। प्रयुक्त ताप विनिमायकों के प्रकार और आकार, तरल पदार्थ के प्रकार, उसकी प्रावस्था, तापमान, घनत्व, श्यानता, दबाव, रासायनिक संरचना और विभिन्न अन्य ऊष्मा-गतिकी गुणधर्मों के आधार पर प्रक्रिया के अनुरूप बनाया जा सकता है।


title: ऊष्मा विनिमायक

text: कई औद्योगिक प्रक्रियाओं में निकसित ऊर्जा या ताप धारा का अपव्यय होता है, जिस ऊष्मा को पुनःप्राप्त करने के लिए ताप विनिमायकों का प्रयोग किया जा सकता है और प्रक्रिया में एक अलग धारा के तापन द्वारा उसका इस्तेमाल किया जा सकता है। इस अभ्यास से उद्योग में काफ़ी पैसों की बचत हो सकती है, चूंकि ताप विनिमायकों से अन्य धाराओं को आपूरित ताप अन्यथा किसी बाह्य स्रोत से लाई जाती, जोकि अधिक महंगी और पर्यावरण के लिए ज़्यादा हानिकारक है।


title: ऊष्मा विनिमायक

text: अपशिष्ट जल उपचार उद्योग में वातनिरपेक्ष पाचित्र के भीतर अधिकतम तापमान बनाए रखने में ताप विनिमायक महत्वपूर्ण भूमिका निभाते हैं, ताकि जीवाणुओं के विकास को बढ़ावा दे सकें जो बेकार पानी से प्रदूषकों को हटाते हैं। इस अनुप्रयोग में प्रयुक्त सामान्य प्रकार के ताप विनिमायक हैं दोहरी नली वाले ताप विनिमायक और साथ ही प्लेट और फ़्रेम के ताप विनिमायक.


title: ऊष्मा विनिमायक

text: वाणिज्यिक विमान में, ताप विनिमायकों का इस्तेमाल ठंडे ईंधन को गर्म करने के लिए इंजन की तेल प्रणाली से गर्मी निकालने के लिए किया जाता है। इससे ईंधन दक्षता में सुधार होता है और साथ ही, घटकों में ईंधन के हिमीकरण में जल के फंसने को कम करते हैं।


title: ऊष्मा विनिमायक

text: 2008 की शुरूआत में, ब्रिटिश एयरवेज की उड़ान 38 के रूप में एक बोइंग 777 हवाई पट्टी के नज़दीक दुर्घटनाग्रस्त हो गया। 2009 के आरंभ में विमान ऑपरेटरों को भेजे गए बोइंग-अपडेट में समस्या को रोल्स-रॉयस इंजन के तेल-ईंधन प्रवाह ताप विनिमायकों से विशिष्ट रूप से जुड़ा पाया गया। अन्य ताप विनिमायक, या बोइंग 777, जो GE या Pratt और Whitney इंजन द्वारा संचालित हैं, इस समस्या से प्रभावित नहीं हैं।


title: ऊष्मा विनिमायक

text: एक साधारण ताप विनिमायक की कल्पना द्रव प्रवाह के साथ दो सीधी नलियों के रूप में की जा सकती है, जो ऊष्मीय तौर पर जुड़ी हैं। नलियां समान लंबाई "L" की हों, जो ताप क्षमता formula_1 (ऊर्जा प्रति इकाई द्रव्यमान प्रति इकाई ताप परिवर्तन) सहित हों और नलियों के माध्यम से तरल पदार्थ का द्रव्यमान प्रवाह दर formula_2 (द्रव्यमान प्रति इकाई समय) हो, जहां अधोलिखित "i" नली 1 या नली 2 पर लागू होता है।


title: ऊष्मा विनिमायक

text: नलियों के लिए तापमान रूपरेखा formula_3 और formula_4 है, जहां "x" नलियों की समानांतर दूरी है। एक स्थिर स्थिति की कल्पना करें, ताकि तापमान रूपरेखा, समय के प्रकार्य ना हों. यह भी मान लें कि केवल एक नली से तरल पदार्थ की छोटी मात्रा से ताप का अंतरण, उसी स्थिति में दूसरी नली के तरल पदार्थ तत्व में हो रहा है। उस नली में तापमान के अंतर के कारण नली से ताप का अंतरण नहीं होगा। न्यूटन के शीतलन सिद्धांत के अनुसार छोटी मात्रा में तरल पदार्थ की ऊर्जा में परिवर्तन दर, उनके तथा दूसरी नली के समनुरूप तत्व के बीच तापमान के अंतर के समानुपाती होता है:


title: ऊष्मा विनिमायक

text: जहां formula_7 तापीय ऊर्जा की प्रति इकाई लंबाई और γ दो नलियों के बीच तापीय संयोजन स्थिरांक प्रति लंबाई है। आंतरिक ऊर्जा में इस परिवर्तन से तरल पदार्थ तत्व के तापमान में परिवर्तन होता है। प्रवाह द्वारा साथ लिए जा रहे तरल पदार्थ तत्व प्रवाह के लिए परिवर्तन की समय दर है:


title: ऊष्मा विनिमायक

text: जहां formula_10 "तापीय द्रव्यमान प्रवाह दर" है। ताप विनिमायक को संचालित करने वाला विभेदक समीकरण अब इस प्रकार लिखा जा सकता है:


title: ऊष्मा विनिमायक

text: ध्यान दें कि प्रणाली स्थिर अवस्था में रहने के कारण, समय के संबंध में तापमान के कोई आंशिक अवकलज नहीं हैं और चूंकि नली में कोई ताप अंतरण नहीं है, "x" में कोई द्वितीय अवकलज नहीं हैं, जैसा कि ताप समीकरण में पाया जाता है। ये दो संयोजित प्रथम दर्जे के विभेदक समीकरण के हल से यह फल प्राप्त हो सकता है:


title: ऊष्मा विनिमायक

text: जहां formula_15, formula_16, formula_17 और "A" तथा "B" दो समाकलन के अभी तक अनिर्धारित स्थिरांक हैं। मान लें x=0 पर formula_18 और formula_19 तापमान हैं और नली के छोर पर x=L पर formula_20 और formula_21 तापमान हैं। प्रत्येक नली में निम्नतः औसत तापमान परिभाषित करें:


title: ऊष्मा विनिमायक

text: उपर्युक्त किन्हीं दो तापमान के चयन से समाकलन के स्थिरांकों का परिहार हो सकता है और इससे अन्य चार तापमानों को पाया जा सकता है। कुल अंतरित ऊर्जा को प्रति इकाई लंबाई आंतरिक ऊर्जा के परिवर्तन के समय दर के व्यंजकों से पाया जा सकता है:


title: ऊष्मा विनिमायक

text: ऊर्जा के संरक्षण द्वारा, दो ऊर्जाओं का योग शून्य है। मात्रा formula_26 लॉग औसत तापमान अंतर के रूप में जाना जाता है और ताप ऊर्जा के अंतरण में ताप विनिमायक की प्रभावशीलता का मापदंड है।